text:
KRATAA ƐBISA SƐ“MOYƐ HENANOM?-YƐN MMUAE YƐDE MA YEHOWA ADANSEFO-Moyɛ Awaefo Kuw a Wonnye Bible Nkyerɛkyerɛ Nni?
“Meyɛ Yehowa Adansefo no mu biako. Bere a me kenkaan mo nsɛm a ɛwɔ mo internɛt adwumadibea no, ɛmaa me bo fuwii sɛ ampa ne ampa yɛwɔ nnipa bi wɔ hɔnom te sɛ mo a wɔka nsɛmmɔne fa yɛnho. Yehowa Ahyehyɛde no ne Nokware no, na mo mu binom nim wɔ mo komam sɛ ɛte saa. Nanso, sɛ eyi ne nea mopɛ a, minim sɛ ɛnyɛ nea mepɛ. Mɛyi na mɛdɔ Yehowa nna nyinaa. Merendan m’akyi na merempa No da. So wogye di sɛ mone nokware som no? Ɛbɛyɛ dɛn na woagye atom sɛ wɔwɔ nokware no mu saa wɔnnkɔ afie ne afie nka Ahenni no ho asɛmpa? So moyɛ “awaefo kuw a woafi Ɔwɛn Aban no mu efisɛ mompɛ sɛ modi Bible akwankyerɛ so?-Mohyɛ atoro nnapɔna afahyɛ no fᾱ, mofoa akōdi so na mogye Nyankopɔn Baasakoro tom?”
YƐN MMUAE:
Yɛdɔfo Yehowa Danseni Adamfo,
Yɛbɛda wo ase sɛ wonyaa bere de akyerɛw yɛn krataa na woama yɛahu nea ɛhaw wɔ yɛn internɛt dwumadibea hɔ. Ɛyɛ anisɔ sɛ wodɔ Yehowa wɔ saa kwan yi so na wompɛ sɛ wobefi Yehowa nkyɛn. Ɛyɛ saa ɔsom a wode ma Yehowa (No) na ɛhia kɛse wɔ Nokware akyi kwan a yɛrepɛ, na yehu sɛ ɛyɛ fɛ sɛ wowɔ koma pa wɔde ahwehwɛ na wosom No.
Yɛn nso yɛgye tom paa sɛ wodi nokware ma Yehowa ne Ne Ba Yesu Kristo. Na ɛno nti na yɛyɛ nea yɛreyɛ yi. Esiane sɛ Yehowa Nyankopɔn yɛ Nokware Nyankopɔn. Nokware nsuro nhwehwɛmu. Saa Ahyehyɛde bi ntumi nnyina nhwehwɛmu ano a, ɛnyɛ nokware no mmom ɛyɛ atoro na nokwaredi ma atoro ahyehyɛde no yɛ Yehowa Nyankopɔn a wonni no nokware.
GYINAE BƐN NA YESU ASUAFO SII?
Eyi kae yɛn wɔ Yesu Kristo mmere mu ne sɛnea Farasifo no hyɛɛ wɔn sɛ wɔsan nkɔfa nea na ɛyɛ “Yehowa Ahyehyɛde” (wɔsan frɛ no Yudafo Asɔfodi nhyehyɛe). Asuafo hyiae gyinaesi a ɛne sɛ wɔbɛkɔso ne ahyehyɛde a aporɔw no abɔ anaasɛ wɔbɛdan wɔn akyi ama “ɔkwan” a Yehowa de adi dwuma ama woahu nhyehyɛe foforo a egyina Ne Ba Yesu Kristo so no?. So na wɔbɛtra adi nokware ama asase so ahyehyɛde no anaasɛ sɛ wobedi nokware ama Yehowa Nyankopɔn ne beae a Ne “hann foforo” rekyerɛ wɔn kwan?
Sɛ anka wobedi asase so ahyehyɛde a Onyankopɔn hyehyɛe wɔ Mose mfe a atwam no akyi no, Yesu asuafo no de wɔn nokwaredi nyinaa hyɛɛ Yehowa Nyankopɔn mu na wɔgyee Ne Ɔsoro ahyehyɛde foforo a ɛnam Yesu Kristo-Nokware no ANKASA
“Yesu kae kyerɛɛ no, Mene Ɔkwan no ne Nokware no ne Nkwa no, obiara mma Agya no nkyɛn gyesɛ ɔnam Me so” -Yohane 14:6
Nokwarem no, asɛmmisa a ɛtoo Yesu asuafo wɔ ne bere so no te sɛ nea yehyia no nnɛ. Saa yesusuw nokwasɛm a ɛkyerɛ sɛnea Ɔwɛn Aban adi mfomso wɔ Onyankopɔn Asɛm, Bible no wɔ ɔkwan ahorow a edidi so no a, obiako bebisa sɛ “Ɛbɛyɛ dɛn na ahyehyɛde yi bɛfata sɛ Onyankopɔn ananmusini wɔ asase so?”
1.WOAKYINKYIM ONYANKOPↃN ASԐM (Mmebusɛm 30:6): Ↄwɛn Aban no ka sɛ wↄn a wↄkyerɛɛ Wiase Foforo Nkyerɛase no yɛ nnipa a wↄmpɛ sɛ wↄn din da adi, nanso nhwehwɛmu ama wↄn din abɛtɔ gua, na ɛbae sɛ asekyerɛfo no yɛ Sodikuw mufo a wonni nhomasua abodin a ɛbɛma woatumi atintim Bible Nkyerɛase a edi mū. Hela Animdefo aka no mpɛn pii sɛ ɛyɛ Nkyerɛase a ɛnyɛ nokware efisɛ woakyinkyim Bible nkyekyem ahorow pii maa ɛne Ↄwɛn Aban Gyidi hyiae, afei nso wɔde edin “Yehowa” hyehyɛe Kristofo Hela Kyerɛwnsɛm mu a enni adanse biara wↄ Kristofo Hela Nsaano Nkyerɛwee mu, maa enti wɔde nneɛma akᾱ Onyankopↄn Asɛm ho. So Yehowa bɛbata Ahyehyɛde a oyi na ↄsan de bi kᾱ N’asɛm ho? Click HERE for more information and supporting documentation regarding this.
2.ATOSԐM ABU SO WↃ NE NHOMA AHOROW MU (Tito 1:2): Ↄwɛn Aban nnye ntom sɛ wotintimii Russell abrabↄ mu nsɛm efisɛ wↄmpɛ sɛ nnipa hu sɛ Yehowa Adansefo a wodi kan no somee Russell. Enti wokataa n’abakↄsɛm so de nsɛm yiyi wↄnho ano sɛ woamfa nhoma a emu nsɛm ne ahonhomsɛmdi wↄ twaka bi, afei nso wodi atoro wↄ nsɛm a Kristofo Agyanom Mpanyimfo a wodi kan kyerɛkyerɛɛ ama woanya nnyinaso wↄ wↄn gyidi a ɛkyerɛ sɛ Nyankopↄn Baasakoro gyidi no fii abosonsom mu. So Yehowa a ↄyɛ Nokwaredifo no bɛbata Ahyehyɛde a ↄnnka nokware ho? Click HERE for more information and supporting documentation.
3.WOBUU NNYINASO SԐ WↃNYԐ WIASE AMAMMUI NO FᾹ NO SO (Yohane 18:36) Wↄ bere a wↄka sɛ Amanaman Nkabom Kuw (United Nations) gyina hↄ wↄ sɛnkyerɛnne kwan so sɛ “Aboa”a ɛwↄ Adiyisɛm 17 no, Ↄwɛn Aban no de ne ho bↄe Amanaman Nkabom Kuw no mfe du. Wɔka bio sɛ woammfa wↄnho agye Wiase Kō Mmienu no mu, nanso wↄ krataa a wↄkyerɛwee kↄmaa Hitler wↄ afe 1933 mu no, wↄmaa ohui sɛ wↄtaa n’amammui nhyehyɛe no akyi. So eyi yɛ wↄnho a wommmfa nnye Amammui nsɛm mu anaasɛ ɛyɛ Nyaatwomyɛ? Click HERE for more information and supporting documentation.
4.ATORO NKↃMHYԐ (Deutoronomium 18:20-22) : Wↄ bere a Ↄwɛn Aban paemu ka sɛ ↄyɛ Onyankopↄn Odiyifo na ↄrekasa wↄ Yehowa din mu no, Ↄwɛn Aban aka nna ahorow bi sɛ wiase no bɛba n’awiei, na mpo Kristo fii N’ahenni ase wↄ afe 1874. Saa atoro paemuka a ɛfa Yesu mmae ho no yɛ kↄkↄbↄ titiriw a Yesu maa N’akyidifo no hyɛe no nsow, bere a ↄkae sɛ “Atoro Adiyifo no bɛka eyinom wↄ awiei nna no mu no. (Kenkan Mateo 24:11, 23-24) Dɛn nti na Yehowa bɛpaw ekuw agyina n’ananmu wↄ bere a ↄreyɛ nneɛma pↄtee a Yesu bↄↄ kↄkↄ sɛ “Atoro Adiyifo bɛyɛ wↄ awiei nna no? Click HERE for more information and supporting documentation.
5.WOADI MOGYA HO FↃ (Yeremia 22:17): Ↄwɛn Aban no akyinkyim Onyankopↄn Mogya mmara, na eyi yɛ no ama mmofra a wodi bem pii awuwu. Yehowa Adansefo ahwere wↄn nkwa a ɛnyɛ Ↄwɛn Aban nnansa yi mogya a wↄtwe gu nipaduam (Blood transfusion) a wↄabare mpo, na mmom ayaresa ahorow bi a wↄbarae mmere bi a atwaam no, te sɛ ‘Hemophiliac Preparations’, ‘Nnuru esi nyarewa kwan ne Honam akwaa wɔsesa (Vaccinations’ ne ‘Organ Transplants’). Eyinom nyinaa yɛ nea ↄgye tom nnɛ sɛ afei entia Onyankopↄn mogya mmara bio. Enti nnipa wowuwui esiane Ↄwɛn Aban mogya ho mmara a ↄkyerɛkyerɛe a anwie pɛyɛ no, wui kwa a? Click HERE for more information and supporting documentation.
Bere a yɛahwehwɛ adanse a ebu Ɔwɛn Aban Ahyehyɛde no fɔ sɛnea woadi nkogu sɛ Onyankopɔn akwan a ɔƆne adesamma di nkitaho awiee no,yɛbɛtra yɛani akɔ wɔ asɛmmisa a ɛfa sɛnea yɛgye Nokware no”
Wobisae sɛ ebia yɛgye di sɛ yɛne “nokware som no”. Yebua sɛ yɛnnye nni sɛ yɛyɛ nokware no. Efisɛ yɛnnye nni sɛ nokware no yɛ Ɔsom, mmom no Ɔyɛ Onipa-Yesu Kristo Ankasa! Wɔ Yohane 14:6, Yesu kae sɛ “Mene…nokware no” na afei wɔ Ne mpaebɔ mu no ɔkae sɛ Agya “tew wɔnho denam nokware no so, w’asɛm yɛ nokware” (Yohane 17:17 WFN) Hena ne Ɔteasefo no “Asɛm “ɔno ne “Nokware”? Yohane1:14 ka sɛ “…Asɛm no bɛyɛɛ ɔhonam ne yɛn trae na yehui n’anuonyam, anuonyam yi a ɛyɛ ne Ba a ɔwoo no koro sɛ Agya” (Yohane 1:14 WFN) Ɛnyɛ sɛ yehu sɛ wɔada Yesu adi wɔ kyerɛwnsɛm mu sɛ “nokware no” nkutoo nanso ɔkae wɔ Yohane 5:39-40 sɛ wɔkyerɛwee Kyerɛwnsɛm no nyinaa maa edi adanse faa Neho!
Asomafo Paulo anka sɛ “dɛn na yɛnkɔ ne nkyɛn, Dabi! Ɔkae sɛ “Awurade “hena” na yɛnkɔ ne nkyɛn? Wo (Yesu) wɔ daa nkwa nsɛm” (Yohane 6:68 WFN) Ohui sɛ Yesu mmae asakrae Onyankopɔn nhyehyɛe ɛnam Ahyehyɛde so no (Yudafo Nhyehyɛe denam Ne Ba Yesu Kristo so tēē (Hebrifo 1:1-2) ne Honhom Kronkron akwankyerɛ so (Yohane 16:13) Na ɛho nhia bio sɛ yebehia Ɔsɔfodi ahyehyɛde a ɛde yɛn bɛba Yehowa Nyankopɔn nkyɛn. Seesei yɛwɔ ɔkwan tēē denam Yesu Kristo a ɔyɛ yɛn “Ɔsɔfopɔn” ne Ntamgyinafo wɔ yɛne Onyankopɔn ntam (Hebrifo 7:25-26, 2 Timoteo 2:5)
SO ƆWƐN ABAN NO DE NNIPA KƆ “NOKWARE NO NKYƐN”
Sԑ anka ɔde nnipa bԑkɔ “Nokware no” nkyԑn no, Ɔwԑn Aban no de neho asi Kristo ananmu denam ka a ɔka sԑ Yesu yԑ Yehowa Nyankopɔn ne ɔman Yesrael honhom fam nnipa 144000 nkutoo ntamgyinafo na ԑnyԑ adesamma nyinaa” Ɔyԑ ntamgyinafo ma Yehowa Nyankopɔn ne Honhom fam Yesrael ɔman a ԑyԑ nnipa a wɔn dodow yԑ 144,000 pԑ. (Worldwide Security Under the Prince of Peace” 1986, pg 10) Sԑ anka ɔbԑhyԑ Yehowa Adansefo nkuran sԑ wɔnkɔ Yesu nkutoo nkyԑn efisԑ Ɔno ne “Nokware no” ne “daa nkwa” (Yohane 10:28, 14:6) no, Ɔwԑn Aban no paemuka sԑ n’ahyehyԑde no ne “Nokware no” nkutoo, afei nso ɔka kyerԑ Yehowa Adansefo sԑ ԑsԑ sԑ obiara ba ahyehyԑde no mu ansa “woannya nkwagye” (Ɔwԑn Aban November 15, 1981, kratafa 21). The Ɔwԑn Aban no ka sԑ “baabi biara nni hɔ a obiara kɔ a obenya Yehowa nhyira ne daa nkwa. (Ɔwԑn Aban November 15, 1992 kratafa 21), nanso eyi nnyԑ nokware.
Ԑnyԑ sԑ Ɔwԑn Aban no si Yehowa Adansefo kwan ma wɔnkɔ Yesu nkyԑn sԑ wɔn ntamgyinafo ne nkwamafo nko, na mpo Ɔwԑn Aban no si ho kwan a wɔwɔ sԑ Yehowa Adansefo benya Yehowa anim dom esiane sԑ ɔka sԑ Yehowa Adansefo nyinaa nni “Apam foforo” no mu, afei nso Onyankopɔn mma abusua a Honhom Kronkron awo wɔn no, wɔnnka ho. (Ɔwԑn Aban February 1, 1998, kratafa 19-20) Romafo 8:8-9 paemuka sԑ gyesԑ obi nya Onyankopɔn Honhom “awo no ” (Romafo 8:14-16) ԑnte saa ontumi nsɔ Onyankopɔn ani na kapԑsԑ wɔayԑ Kristo dea”. Enti, Ɔwԑn Aban nkyerԑkyerԑ mma Yehowa Adansefo nnya anidaso sԑ wɔwɔ Onyankopɔn anim dom anaasԑ daa nkwa!
SO ONYANKOPƆN DE NE NKURƆFO NAM AHYEHYԐDE SO BERE NYINAA A?
Suban foforo a edi akoten wɔ atorosom mu, ԑne sԑ wɔde wɔnho si hɔ sԑ ntamgyinafo ma wɔn akyidifo ne Onyankopɔn. Sԑ yԑbԑka a, Mormonsom a Yosef Smith da ano, Nkramosom a Mohammed da ano, “New Age” a Akannifo ne Honhom akyerԑkyerԑfo da ano, anaasԑ Yehowa Adansefo a wɔn a wɔfrԑ wɔnho “Akoa Nokwafo ne Ɔbadwemma”Ahyehyԑde da ano, da adi sԑ Satan akwan a ɔfa so bere nyinaa nsakrae. Nanso, Bible no ka sԑ “Na mo de Honhom nsra a monyae fii Nehɔ no te mo mu, na monnhia obiara a ɔbԑkyerԑkyerԑ mo efisԑ Honhom nsra a moanya afi Nehɔ no ԑrekyerԑkyerԑ mo nneԑma nyinaa, na ԑyԑ nokware na ԑnyԑ atoro, sԑnea wɔakyerԑkyerԑԑ mo no motena ne mu ne nea wɔakyerԑkyerԑԑ no mu” -1Yohane 2:27 WFN. Yennhia Ahyehyԑde sԑ ɔnkyerԑkyerԑ yԑn Honhom fam nokware efisԑ yԑwɔ Kristo ne Honhom nsra a efi Onyankopɔn Honhom Kronkron sԑ ɔkyerԑkyerԑ yԑn, sԑnea na ԑte wɔ afeha Kristofo fam no. Onyankopɔn Honhom Kronkron ne “Ɔkwankyerԑfo”a ɔde yԑn kɔ Nokware nyinaa mu –Yohane 16:13
Nea ԑne Ɔwԑn Aban Ahyehyԑde pae mu ka nnhyia no, sԑ yԑkɔ kyerԑwnsԑm no mu a, yehu sԑ na “Sodikuw” biara nni Yerusalem a ɔkyerԑe afeha Yesu akyidifo no kwan. Asafo ne ankorankoro yԑ nea Honhom Kronkron ԑnna ԑkyerԑkyerԑԑ wɔn kwan sԑnea kyerԑwnsԑm a edidi so yi ma yehu:
- Wɔ Asomafo Nnwuma 13:2-4, yehu sԑ Honhom Kronkron kyerԑe Asafo a ԑwɔ Antiokia kwan maa wɔsomaae Paulo ne Barnabas wɔ wɔn asԑmpatrԑw akwantu a edi kan a woangye akwansrԑ afi Sodikuw biara a ԑwɔ Yerusalem hɔ.
- Bere a wosianee fii asԑmpatrԑw akwantu no baae, wɔ Asomafo Nnwuma 14:26-28, Paulo ne Barnabas amfa kyerԑwtohɔ biara ankɔma Sodikuw biara wɔ Yerusalem, na mmom Asafo a ԑwɔ Antiokia a ԑsomaae wɔn no nkyԑn na wɔkɔe.
- Saa ara nso na, wɔ Asomafo Nnwuma 18:22, yehu Paulo ne Silas sianee fii asԑmpatrԑw akwantu a ԑto so abien no wɔkɔe Asafo a ԑwɔ Antiokia nkyԑn na ԑnnyԑ Sodikuw a ԑwɔ Yerusalem. Wɔ Asomafo Nnwuma 18:23 Paulo san kɔe n’asԑmpatrԑw akwantu ԑto so abiԑsa fii Antiokia a woannye akwankyerԑ amfi Yerusalem. Enti sԑ Sodikuw wɔ Yerusalem a, ԑnde na wɔn adwuma ԑne sԑn?
- Hena na ɔsomaae Filipo wɔ Asomafo Nnwuma 8:5 sԑ ɔkɔka asԑmpa no wɔ Samaria? Asomafo a wɔwɔ Yerusalem nnim ho hwee kosii sԑ nkyekyԑm 14 bɔɔ amanneԑ sԑ akyiri na Asomafo no tee wɔ Yerusalem sԑ Samariafo no agye Onyankopɔn asԑm no. Wɔ Asomafo Nnwuma 8:26, 29 ne 40, yԑkenkan sԑ Honhom Kronkron ne nea ɔkyerԑe Filipo kwan maa ɔkɔe Samaria asasesin mu kɔkae asԑmpa no.
- Hena na osiwee Paulo ne Silas kwan sԑ mma wɔnnka asԑmpa no wɔ Asia wɔ Asomafo Nnwuma 16:6-7? Na ԑyԑ Sodikuw a ԑwɔ Yerusalem anaasԑ na ԑyԑ Yesu Honhom Kronkron”?
Sԑnea yԑahu wɔ nsԑm a ԑwɔ atifi hɔ no, na ԑyԑ Yesu Honhom Kronkron no ԑnna ԑkyerԑe asԑmpaka adwuma a afeha Kristofo no kae kwan, nanso dԑn ne nsԑm a Ɔwԑn Aban gyina so de foa ne nkyerԑkyerԑ so, sԑ na Sodikuw bi wɔ Yerusalem no? Wɔ Asomafo 15, Paulo ne Barnabas kɔe Asomafo ne Mpanyimfo a wɔwɔ Yerusalem nkyԑn kosiesiee akyinnyegye a ԑbae amanaman mufo ne Yudafo no ntam wɔ twetiatwa ho, enti wɔ Asomafo Nnwuma 16:4, Paulo ne Silas de “gyinae” a Asomafo ne Mpanyimfo a wɔwɔ Yerusalem sii kɔmae Kristo akyidifo no. So na eyi kyerԑ sԑ na Sodikuw bi wɔ Yerusalem? Ԑnte saa koraa!
Saa yԑhwԑ Asomafo Nnwuma 15:1-2 no paa a, yehu sԑ akyinnyegye no bae bere a mmarima bi fii Yerusalem mpɔtam-a ԑyԑ Yudea bae Asafo a ԑwɔ Antiokia bԑpaemu kae sԑ, ԑsԑ sԑ agyidifo yi hia sԑ wotwa wɔn twetia sԑnea Yudafo amammerԑ te. So na ԑyԑ nwonwa sԑ wobԑkɔ Yerusalem akosiesie akyinnyegye a mmarima a wofi Yerusalem mpɔtam hɔ de aba no? Wɔ Asomafo Nnwuma 16, saa “gyinaesi” a Paulo ne Silas de kɔmaa asafo ahorow yԑ nea ԑfa twetiatwa ho pɔw a Asomafo ne Mpanyimfo bɔe. Biribiara nni hɔ a ԑkyerԑ sԑ “gyinaesi” no yԑ nea ԑfa asԑm foforo bi ho. Enti, yehu sԑ nnyinaso biara nni hɔ a Ɔwԑn Aban no gyina so ka sԑ Ahyehyԑde bi ho hia sԑ ɔkyerԑkyerԑ Onyankopɔn nkurɔfo kwan nnԑ.
AFEI HENA NE AKOA NOKWAFO NE ƆBADWEMMA NO?
Wɔ Mateo 24:45-51, Yesu kyerԑkyerԑԑ akoa abien a ԑsono emu biara asԑyԑde a ne wura de no asi n’agyapade so, wɔ bere a woatu kwan. Bere a owura no san bae no, ohuu akoa biako sԑ woayԑ ɔnokwafo enti otuae ne ka, de no sii n’agyapade nyinaa so. Akoa ɔfoforo no de, woannyԑ ɔnokwafo bere a ne wura bae, nti ɔtow no kɔkaa nyaatwomfo no ho.Aba ԑwɔ Yesu ԑbԑ no mu ԑne sԑ yԑn nyinaa ԑsԑ sԑ yԑbɔ mmɔden yԑ “anokwafo” ma yԑn Awurade, na saa yԑn Hene Yesu bԑfa N’asomfo a woahu yԑn sԑ yԑyԑ anokwafo na w’atua yԑn ka na tumi a ԑkorɔn ne asԑyԑde bebree ayɛ yɛn de. Biribiara nni ɔyԑsԑm yi mu a ԑkyerԑ sԑ “Akoa” nokwafo no yԑ nkɔmhyԑ a Bible no hyԑe faa Ahyehyԑde bi a Yehowa de besi N’agyapade so. Nea ԑne no bɔ abira no, sԑnea obiara betumi ayԑ akoa bɔne kuw no muni, sԑ woannyԑ ɔnokwafo amma Onyankopɔn a, saa ara na obiara betumi abԑyԑ “akoa” anokwafo kuw no muni sԑ ɔyԑ ɔnokwafo wɔ adwuma a Honhom Kronkron no de ama no.
Nokwasԑm sԑ, yԑde yԑn kra to asiane kԑse mu sԑ yԑde yԑn daa nkwa ho adwuma hyԑ nnipa akwankyerԑfo nsa sԑ wɔmmɔ ho ban. Bible no ka sԑ “Nnome nka onipa a ɔde neho to ɔdesani so na ɔde ɔhonam yԑ no ahoɔden”-Yerimia 17:5 Ɔkwan biako nkutoo a yebetumi de yԑn koma bԑto de ahwehwԑ daa nkwa ne Honhom mu nsԑm Nokware yԑ Yesu Kristo. Ɔka sԑ Mene ɔkwan no, ne Nokware no, ne Nkwa no, obiara mma Agya no nkyԑn, gyesԑ ɔnam Me so”- Yohane 14:6
SO YƐYƐ “AWAEFO”A YƐKŌ TIA BIBLE NKYERƐKYERƐ?
Seesei yɛpɛ sɛ yɛka biribi fa wo haw sɛ yɛyɛ “awaefo” efisɛ yɛmpɛ sɛ yɛbata Bible nkyerɛkyerɛ ho”. Wo sombo no nyɛ nokware. Nea ɛne no bɔ abira no, esiane sɛ yɛn nokwaredi ma Yehowa Nyankopɔn ne Ne Bible Nkyerɛkyerɛ nti na yentumi ntaa Ahyehyɛde a odi atoro sɛ Ogyina hɔ maa Yehowa ne Ne Nokware no. Saa wopɛ kyerɛwtohɔ a ɛda Ɔwɛn Aban amanne a ɛne Kyerɛwnsɛm no nhyia, yɛhyɛ wo nkuran sɛ hwɛ yɛn “Dɛn Na Onyankopɔn Hwehwɛ?-Kyerɛwnsɛm no Mmuae Ma Nsɛmmisa Yehowa Adansefo Bisa” ne yɛn “Wɔapa Ɔwɛn Aban Gyidi ho Ntama” Kyerɛwtohɔ nnidiso nhyehyɛe nanso seesei yebesusuw ɔhaw pɔtee bi a wokae.
OFIE NE FIE AHENNI HO ASƐMPAKA:
Wobisae sɛ ɛbɛyɛ dɛn na yɛwɔ Nokware no mu saa yɛnnkɔ ofie ne fie Ahenni ho Asɛmpaka” Yebebua sɛ baabiara nni Kyerɛwnsɛm mu a ɛka ofie ne ofie asɛmpaka ho asɛm pen. Nkyekyem kakraa no a Ɔwɛn Aban twe adwene si so fa “ofie ne fie adwuma ho no (Asomafo Nnwuma 2:46, 5:42 ne 20:20), kyerɛkyerɛ sɛnea agyidifo hyiae wɔ ahyiadan ne kokoam wɔ fie ne fie ɛkyekyɛe nnuan ne nkyerɛkyerɛ. Eyi nnyɛ soronko wɔ Yehowa Adansefo Nhoma (Bible) Adesua wɔtaa yɛ no wɔ Yehowa Adansefo ankorakoro afie mu wɔ adapɛn no mu. Esiane sɛ adapɛn no mu Yehowa Adansefo Nhyiam ne “afie ne fie yɛ soronko no nkyerɛ sɛ wohyia wɔ afie biara ɛwɔ wɔn mpɔtam hɔ no! Na afei yebetumi agye akyinnye sɛ wɔn a wɔnnyɛ Yehowa Adansefo no afipamfo no bɛgye atom sɛ Yehowa Adansefo de wɔn fie yɛɛ saa ofie adesua no.
Wɔ saa kwan yi so, ɛnna afeha agyidifo no hyiae yɛ baguam asɛmpaka wɔ asɔredan ne ankorankoro fie ne fie kyekyɛe nnuan ne nkyerɛkyerɛ ne fekuwbɔ wɔ mmere ne mmere mu. Sɛnea Asomafo Nnwuma 2:46 kae pɛpɛɛpɛ da biara da wɔbom kɔ asɔrefie hɔ, na wɔkyekyɛ wɔn nnuan wɔ ankorankoro fie na wɔde ahosɛpɛw ne koma emu tew na edi wɔn nnuan (WFN)
Bio nso, saa yɛhwehwɛ Asomafo Nnwuma Nhoma no mu a yehu sɛ agyidifo a wɔbɛka asɔfo edi kan no mfi afie ne fie nhyiam, na mmom efi baguam asɛmpaka wɔ asɔrefie ne gua so. Wɔ Asomafo Nnwuma 17:1-4 yehu sɛ Asomafo Paulo kaa asɛmpa wɔ baguam wɔ yudafo asɔredan mu wɔ Tesalonika na afei wɔ Atene gua so sɛnea Asomafo Nnwuma 17:16-34 ka no. Wɔanka biribiara amfa Paulo afie ne fie asɛmpaka wɔ saa nkurow no mu. So ɛsɛ sɛ yɛgye akyinnye sɛ Paulo amfa neho anhyɛ “Ahenni asɛmpaka mu” efisɛ wɔannka asɛmpa no afie ne fie wɔ saa nkurow no mu? Migye di sɛ wohu mfomso a ɛwɔ saa nsusuwii no mu. Wɔ saa kwan yi so na, yɛn nso yɛde ka Ahenni asɛmpaka denam yɛn ankasa ne wɔn wɔnnyɛ agyidifo fekuwbɔ ne baguam asɔre dwumadi ne yɛn internɛt ahomaso Ɔsom dwumayɛbea .
Ɛyɛ ampa sɛ afahyɛ bebree a nnipa de wɔnho hyɛ mu nnɛ no fii abosonsom ne ahonhomsɛmdi nneyɛe mu saa na ɛte wɔ Romafo afahyɛ ɛyɛ “Saturnalia” a edi akoten fii December 17 kosi December 24 na akyiri ɛdan bɛyɛɛ “Buronya” Yesu Awoda afahyɛ wɔ December 25th. Abosonsom afahyɛ foforo nso a ɛdan bɛyɛɛ Kristofo nnapɔna ɛne “Easter” Yesu sɔre fi awufo mu afahyɛ. Onyaa ne mfiase wɔ “Ostara” March 20-21st Awo Mpuntu Afahyɛ. Yɛgye tom sɛ Abakɔsɛm nnyinasode biara nni hɔ a ɛfoa Kristo Awoda December Afahyɛ so sɛnea ɛbɛyɛ sɛ esii wɔ osutɔ bere mu (spring). Kristo wusɔre no sii wɔ bere a Yudafo Twam Afahyɛ a wodi wɔ Hebrifo ɔsram Nisan da duanan ɔsram a edi kan wɔ Yudafo Ɔsom Mmerebu Krataa Nhyehyɛe so (Calendar)
Esiane Yudafo mmerebu krataa nhyehyɛe ne “Julian ne Gregorian mmerebu nhyehyɛe” yɛ den wɔ mfeha atwam nti, Kristofo fa Kwasida a ɛbɛn “Ostara” afahyɛ anaasɛ “Easter” sɛ da yɛde kae Kristo Wusɔre Afahyɛ. Enti, wɔ eyinom biara mu no, Kristofo faa mmere a wosusuw sɛ ɛne abosonsom afahyɛ di no hyia na wɔde sii hɔ maa Kristo sɛ nnapɔna di a nnipa kakraa bi na nnɛ wonim sɛ ɛne kan abosonsom wɔ twaka bi.
Asafo no kae no yiye wɔ ne Nyan! January 8, 2000 nsɛmma nhoma mu. Wɔ saa nsɛmma nhoma no wɔkae faa “Adwene a ɛfata wɔ Amanne Ahorow ho” wɔ hyɛɛ no nsow wɔ kratafa 26-27 sɛ “Amanne anya ɔsom so nkɛntɛnso kɛse. Dodow no ara no nokwasɛm ne sɛ efii tete gyidihunu ne atorosom nsusuwii. …Nanso, dɛn ne amanne ne nneyɛe no bi a mmere bi na ɛho wɔ nsɛm nanso nnɛ woagye atom sɛ nnipa amammerɛ a ɛfata enti eyi kyerɛ sɛ Kristofo betumi adi afahyɛ ahorow a ɛte saa? Ɛwom sɛ ntease wom sɛ yɛbɛhwehwɛ beae a amanne bi fi bae, nanso ɛtɔ mmere bi a ɛho hia kɛse sɛ yebesusuw nea amanne no kyerɛ ma nnipa wɔwɔ hɔ saa bere no ne beae obi wɔ no seesei”.
Yesusuw sɛ eyi yɛ afotu pa a ɛsɛ sɛ Kristoni biara de di dwuma sɛ n’ahonim bɛma ne kwan ma wadi Kristosom nnapɔna a woahwere ne abosonsom atirimpɔw. Kristoni biara betumi anya ahofadi de asi gyinae sɛnea Paulo kae wɔ Romafo 14:5-6, “Obiako (Onipa) bu da biako kyɛn da foforo ɛnna (Onipa) ɔfoforo nso bu da biako ne afoforo nyinaa pɛ; momma obiara (Onipa) nsi pi wɔ n’ankasa adwenem. Nea odi da bi no di ma Yehowa”.
Akyinnyegye pii atwa asɛmpti “Akodi” ho ahyia ne Kristofo a wɔde wɔnho hyɛ mu no. Ɔkwan bɛn so na Bible no foa ankorankoro ahobammɔ sɛnea ɛwɔ Exodus 22:2 de toto ɔman ahobammɔ wɔ Akodi bere mu? Sɛnea ɛbɛboa ama yɛahu adwempa ɛwɔ ɔmankō bi no wɔ afeha 12, “Saint Thomas Aquinas” hyehyɛe nnyinasosɛm a awiei no wɔbɛtoo ne din sɛ Akodi Ɛfata Nnyinasode (“Just War Theory”). Nnyinasosɛm no abɛyɛ biribi a amanaman de susuw hu sɛ akōdi a ɛfata bi betumi akɔso. Esiane sɛ wobetumi de nnyinasosɛm yi asi gyinae wɔ bere biara sɛ ɔmankō yɛ nea ɛfata a nti yɛn gyinaesi ne sɛ Kristofo besusuw sɛ akōdi bi bɛfata nnyinasosɛm a ɛkyerɛ Trenee Kō na ɛnyɛ nea wɔbekum wɔn mfɛfo Kristofo wɔ akōdi mu kɛkɛ.
Bio nso, Kyerɛwnsɛm no nka no pen sɛ ɛnsɛ sɛ Kristofo de wɔnho hyɛ akōdi mu. Wɔ Asomafo Nnwuma 10, Kornelio a ɔyɛ Kristoni (Ɔsahene a ɔwɔ Romafo Asraafo 100) nyaa nkamfo sɛ ɔyɛ “ɔtreneeni ne onipa osuro Onyankopɔn, afei nso wɔ Luka 3:14, Yohane Osubɔni tuu asraafo fo wɔ ne bere so sɛ wɔmma wɔn “ani nsɔ”wɔn akatua. Wobetumi ama wɔn ani asɔ wɔn akatua gyesɛ wɔkɔso yɛ asraafo! Ɔsankafo 3:1-3 ne 8 ka sɛ “Biribiara wɔ ne bere a woahyɛ. Ɛnna yɛwɔ bere ma dwumadi biara a ɛwɔ ɔsoro ase…. Bere a wokum ne bere a wɔsᾱ yare, Bere a wobubu ne bere a wosi, Bere a wɔdɔ ne bere a wɔtan. Bere a wodi akō ne bere a wɔpɛ asomdwoe”.
Sɛ wopɛ nsɛm pii wɔ asɛmti yi ho a, hwɛ yɛn kyerɛwtohɔ “Akōdi ne Wɔnho a wɔtwe fi akōdi mu-So ɛsɛ sɛ Kristofo Twe Wɔnho Fi Akōdi ho?”
Nyankopɔn Baasakoro yɛ adwene a ɛkyere sɛ nnipa baasa a wɔbɔe wodin wɔ Bible mu no Agya, Ɔba (Yesu) ne Honhom Kronkron no yɛ Nyankopɔn Biako. Wɔda nsow wɔ wɔn nnipaban, nanso wokura gyinabea koro sɛ Onyankopɔn Biako. Ɔwɛn Aban kyerɛkyerɛ Baasakoro gyidi no mu yiye wɔ ne nsɛm a ɔka fa ho no, nanso wɔ nsɛm pii no ɔkwan a ɔkyerɛkyerɛ mu no ma nnipa gye tom sɛ Nyankopɔn Baasakoro no yɛ nnipa abiɛsa (Agya, Ɔba ne Honhom Kronkron) a wɔbom yɛ Onipa biako, nanso eyi yɛ adwene a ɛnyɛ nokware. Nsɛm ahorow edidi so yɛ nhwɛso a ɛkyerɛ sɛnea Ɔwɛn Aban akyinkyim gyidi yi wɔ ne nhoma mu:
“Ɛha Yesu kyerɛɛ Ɔno ne Agya, Otumfoɔ Nyankopɔn ɛsɛ sɛ wɔyɛ baanu a wɔda nsow efisɛ, ɛbɛyɛ dɛn na woanya adansefo baanu? … Na Onyankopɔn reka sɛ Ɔyɛ Ɔno Ne Ba, na Ɔgyee N’ankasa toom sɛ Ɔsomaa N’ankasa? Dabi! …Hena na Ɔrebɔ mpae ama no? Ɔno Ankasa Ne fᾱ bi? Dabi! …Hena na na Yesu resu afrɛ No? N’ankasa anaasɛ Ɔno N’ankasa fᾱ bi? …Saa woda woho adi wɔ obi anim a, ɛbɛyɛ dɛn na wɔayɛ saa Onipa no? Wonntumi, Ɛsɛ sɛ woyɛ soronko ne ɔfoforo…Obi a ɔne onipa foforo wɔ no ntumi nnyɛ saa Onipa no”-So Ɛsɛ Sɛ Wogye Nyankopɔn Baasakoro No Di? kr. 17-19, 27
Yɛbɛgye adi sɛ akenkan pii da no adi sɛ nsonsonoe da Onipa Agya no ne Onipa Ɔba no ntam nanso saa akyinnyegye no nni abusuabɔ biara fa Nyankopɔn Baasakoro gyidi no ho efisɛɛkyerɛkyerɛ sɛ: “…yɛwɔ Onipa koro a Ɔyɛ Agya no, Ɔfoforo ɔyɛ Ɔba no afei nso Ɔfoforo a Ɔyɛ Honhom Kronkron… Efisɛ, Kristosom nokwasɛm a ɛfa Nipa biako ɛyɛ N’ankasa no yɛ Onyankopɔn ne Awurade enti Roman Katholik (Kristosom) bara yɛn ma yɛka sɛ yɛwɔ Onyankopɔn Abiɛsa anaasɛ Awuranom Abiɛsa”- (The Creed of Athanasius)
Esiane sɛ Nyankopɔn Baasakoro kyerɛkyerɛ sɛ nsonsonoe da “Nnipa” a ɛyɛ Nyankopɔn Ti nti, adwene biara ɛbɔ gu no nni nnyinaso. Akyinnyegye foforo a Ɔwɛn Aban no ahyehyɛ a ɛmfata wɔ Nyankopɔn Baasakoro gyidi ho nkyerɛkyerɛmu no da hɔ fann, ɛno na wɔka sɛ Yesu ntumi ne Agya no nyɛ pɛ efisɛ ɔbrɛ neho ase hyɛ N’Agya no ase. Ɔwɛn Aban no ka sɛ: “Bible no gyinaesi no mu da ho. Ɛnyɛ Otumfoɔ Nyankopɔn Yehowa nkutoo nipaban ne Yesu yɛ soronko na mmom Yehowa yɛ mmere nyinaa Abirɛmpɔn Ɔkorɔn… Na eyi nti na Yesu ankasa kae sɛ: “Agya no yɛ kɛse kyɛn Me-Yohane 14:28”- So Ɛsɛ Sɛ Wogye Nyankopɔn Baasakoro no Di? kr. 20
Ɛha nso, Ɔwɛn Aban akyinnyegye di nkogu bere a Baasakoro gyidi wɔakyerɛkyerɛ mu fann. Ɛdefa Yesu Kristo nipasu no, “Athanasius Creed” ka sɛ “ Ɔne Agya no yɛ pɛ sɛ Ne Nyame Ti na ɔba fam sɛ Ne Nipaban. Ɔno a mmom ɔyɛ Onyankopɔn ne Onipa, nanso ɔnyɛ abien na mmom Kristo koro”. Bere a Yesu kae sɛ “Agya no yɛ kɛse sen Me” (Yohane 14:28) na ɔwɔ asase so ha a ɔredi tumi wɔ beae ɛba fam sɛ ne nipaban? Anaasɛ ɔwɔ Ɔsoro a Ɔredi ne tumi wɔ ne Nyamesu? Akenkan no fabem kyerɛ sɛ na Yesu rekasa afa ne Nipa tebea ho bere a ɔkae sɛ Agya no yɛ kɛse sen Me.
Bio nso, nokwasɛm sɛ Yesu hyɛ Onyankopɔn ase no nkyerɛ sɛ Ɔyɛ Onyankopɔn ketewa kɛkɛ kyɛn N’Agya. Wɔ Luka 2:51, Yesu hyɛe Maria ne Yosef ase. So yɛbɛgye akyinnye sɛ Yesu ba fam wɔ Ne nipasu kyɛn Maria ne Yosef, efisɛ ɔbrɛɛ neho ase nti? Dabi. Ɛnte saa! Yenim sɛ sɛnea “Ɔba nnyɛ onipa ɔba fam, kyerɛ sɛ ɔtɔ sin kyɛn N’Agya no, saa ara na Yesu sɛ Onyankopɔn Ba no nnyɛ Onyankopɔn a ɔba fam kyɛn N’Agya no.
“Esiane eyi nti no, nokwasɛm sɛ na Yudafo no repɛ ɔkwan akum no, efisɛ ɛnyɛ sɛ obu homeda da no so nkutoo na bio nso Ɔrefrɛ Onyankopɔn n’ankasa Agya, Ɔrekyerɛ sɛ N’ankasa ne Onyankopɔn yɛ pɛ” (Yohane 5:18, WFN)
Sɛ wopɛ nsɛmmisa pii afa “Nyankopɔn Baasakoro” gyidi ho a ne Kyerɛwnsɛm mmuae ahorow a wɔde bɔ Baasakoro nkyerɛkyerɛ no gu ne Ɔwɛn Aban mfomso a woadi sɛ gyidi no fii abosonsom mu no a, hwɛ yɛn “Ɛbɛyɛ dɛn na obi agye adi sɛ Yesu yɛ Onyankopɔn?” wɔ internɛt adwumayɛbea kyerɛwtohɔ so:
This post is also available in: Spanish Portuguese Borɔfo


c: text/html

text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Numeri 34:1-29
34 Yehowa toaa so ka kyerɛɛ Mose sɛ:2 “Ka kyerɛ Israelfo sɛ, ‘Morekɔ Kanaan asase so.+ Asase yi na ɛbɛyɛ mo agyapade,+ Kanaan ne n’ahye+ nyinaa.3 “‘Anafo fam hye no bɛfa Sina sare so wɔ Edom+ ho akosi Nkyene Po+ no ano wɔ apuei fam.4 Na ɔhye no bɛdan afi Akrabim+ anafo akɔfa Sina na ɛnam hɔ akɔ Kades-Barnea+ anafo. Ebefi hɔ akɔfa Hasar-Ada+ akɔ Asmon.5 Na ɔhye no bɛdan afi Asmon akɔfa Egypt subon+ no ho akɔ Po Kɛse+ no ano.6 “‘Atɔe fam hye+ ne Po Kɛse no, mpoano hɔ. Eyi bɛyɛ mo hye wɔ atɔe fam.7 “‘Atifi fam ɔhye no ni: Munsusuw mfi Po Kɛse no ano nkosi Bepɔw Hor+ ho.8 Afei momfa mfi Bepɔw Hor ho nkɔ Hamat,+ na munsusuw mfi hɔ nkɔ Sedad.+9 Na ɔhye no bɛtoa so afi Sifron akosi Hasar-Enan.+ Eyi bɛyɛ mo hye wɔ atifi fam.10 “‘Afei apuei fam ɔhye no nso, munsusuw mfi Hasar-Enan nkosi Sefam.11 Momfa mfi Sefam nkosi Ribla wɔ Ain apuei, na emfi hɔ nkɔ Kineret+ po no ho wɔ apuei fam.12 Na ɔhye no ntoa so nkɔ Yordan nkosi Nkyene Po+ no ho. Eyi ne mo asase+ no ahye nyinaa.’”13 Enti Mose ka kyerɛɛ Israelfo no sɛ: “Eyi ne asase a mobɛbɔ ntonto de akyɛ+ no. Saa na Yehowa ahyɛ sɛ wɔmfa mma mmusua akron ne fã no.+14 Ruben asefo mmusua ne Gad asefo mmusua ne Manase abusuakuw fã no de, wɔanya wɔn agyapade dedaw.+15 Mmusua abien ne fã yi anya wɔn agyapade dedaw wɔ Yordan ho wɔ Yeriko apuei fam.”+16 Yehowa toaa so ka kyerɛɛ Mose sɛ:17 “Mmarima a wɔbɛkyɛ asase no ama mo no din ni: Ɔsɔfo Eleasar+ ne Nun+ ba Yosua.18 Afei munyi ɔpanyin biako mfi abusuakuw biara mu mma wɔnkyɛ asase no.+19 Mmarima no din ni: Yuda abusuakuw,+ Yefune+ ba Kaleb;20 Simeon abusuakuw,+ Amihud ba Semuel;21 Benyamin abusuakuw,+ Kislon ba Elidad;22 Dan abusuakuw+ mu no, ɔpanyin a woyii no ne Yogli ba Buki;23 Yosef mma+ mu no, ɔpanyin a woyii no fii Manase abusuakuw+ mu ne Efod ba Haniel;24 Efraim abusuakuw+ mu no, ɔpanyin a woyii no ne Siftan ba Kemuel;25 Sebulon abusuakuw+ mu no, ɔpanyin a woyii no ne Parnak ba Elisafan;26 Isakar abusuakuw+ mu no, ɔpanyin a woyii no ne Asan ba Paltiel;27 Aser abusuakuw+ mu no, ɔpanyin a woyii no ne Selomi ba Ahihud;28 Naftali abusuakuw+ mu no, ɔpanyin a woyii no ne Amihud ba Pedahel.”29 Eyinom na Yehowa hyɛe sɛ wɔnkyɛ Kanaan asase no mma Israelfo.+

robotstxt: allowed

filter: keep


text:
“Efisԑ minim sԑ Onyankopɔn nnyԑ nyinyim, saa ara na ɔnsesa da nanso ɔsesa fi mmeresanten nyinaa kosi mmeresanten nyinaa”
-Moroni 8:18 Mormon Nhoma
Enti Yosef Smith kyerԑkyerԑԑ sԑ Onyankopɔn nsesᾱ Da na bere biara Ɔnyԑ mmeresanten Nyankopɔn nna nyinaa?
“Merebԑka akyerԑ mo ɔkwan a Onyankopɔn bԑyԑԑ Onyankopɔn. Yԑdwennwen na yesusuwii sԑ Onyankopɔn yԑ Onyankopɔn fii mmeresanten, Me bɔ saa nsusuwi no gu….efisԑ mmere a atwaam no Ɔyԑ Onipa te sԑ yԑn ara, wiԑ Onyankopɔn ankasa, Agya no a nneԑma nyinaa hyԑ N’ase. W’atraa asase so te sԑ sԑnea Yesu ankasa bԑtraae no…-Yosef Smith Nkyerԑkyerԑ kratafa, 345-346. Continue reading Nti Yosef Smith asesᾱ ne Amanne sԑ Onyankopɔn nyԑ Onyankopɔn mmere nyinaa?


text:
So Wokae?
So woatɔ wo bo ase akenkan Ɔwɛn-Aban a aba nnansa yi no? Ɛnde, hwɛ sɛ wubetumi abua nsɛmmisa a edidi so yi anaa:
Yɛbɛyɛ dɛn adum anokurokuro gya no?
Ɛsɛ sɛ yɛhwehwɛ yɛn koma mu. Sɛ́ anka yebenya yɛn nua ho adwemmɔne no, ɛsɛ sɛ yebisa yɛn ho nea enti a yɛkeka ne ho nsɛm. Adwene bɛn na yɛde keka ne ho nsɛm? Yɛpɛ sɛ yɛbrɛ no ase na yɛn anim ba nyam anaa? Afei ɛsɛ sɛ yɛkae sɛ sɛ yɛkeka yɛn nua ho nsɛm a, ɛbɛsɛe yɛne no ntam koraa.—8/15, kratafa 21.
Ɔkwan bɛn so na Mose Mmara no ma yehu adwene a Onyankopɔn wɔ wɔ mmea ho?
Ná Israel mmea wɔ fahodi, na na wotumi sua nneɛma pii nso. Ná wɔwɔ nidi ne obu ne ahobammɔ.—9/1, kratafa 5-7.
Nsɛm bɛn na ebesisi ansa na Yehowa da no aba?
Wɔbɛpae mu aka “Asomdwoe ne dwoodwoo!” Amanaman no bɛtow ahyɛ Babilon Kɛse no so. Afei wɔbɛtow ahyɛ Onyankopɔn nkurɔfo so. Harmagedon ko no bɛba, na ɛno akyi no wɔbɛkyekyere Satan ne n’adaemone de wɔn agu amoa donkudonku mu.—9/15, kratafa 4.
Ɛda a awiei no bɛba a yennim no boa yɛn dɛn?
Da ne dɔn a awiei no bɛba a yennim no ma nea ɛwɔ yɛn komam da adi. Bio nso ɛma yenya hokwan yɛ nneɛma a ɛma Onyankopɔn koma tɔ ne yam. Ɛma yeyi yɛn yam som Onyankopɔn, na yɛboa afoforo. Afei ɛboa yɛn ma yɛde yɛn ho nyinaa to Onyankopɔn so na ɛma yɛde n’Asɛm di dwuma wɔ biribiara mu. Bio, sɔhwɛ a yɛfa mu nnɛ no ma yɛn gyidi yɛ den.—9/15, kratafa 24-25.
Yɛbɛyɛ dɛn de asɛm a ɛwɔ Genesis 3:19 aboa obi a ogye di sɛ Ɔbonsam gya wɔ hɔ?
Saa kyerɛwsɛm no ka sɛ Adam wu a ɔbɛsan akɔ dɔte mu; ɛnka sɛ ɔbɛkɔ Ɔbonsam gya mu.—10/1, kratafa 13.
“Nsoromma ason” a ɛwɔ Yesu nsa nifa mu a Adiyisɛm 1:16, 20 ka ho asɛm no gyina hɔ ma hefo?
Egyina hɔ ma asafo mu ahwɛfo a wɔasra wɔn, nanso yɛreka a, ɛfa asafo mu mpanyimfo nyinaa ho.—10/15, kratafa 14.
Sɛ abusua bi ho aka dɔɔso a, wɔbɛyɛ no dɛn?
Ɛsɛ sɛ awarefo de ntoboase ka wɔn ka no ho asɛm; ɛnsɛ sɛ wɔde biribiara sie. Ɛbɛyɛ papa sɛ wɔsẽsẽ ɛka a seesei wɔbɔ nyinaa. Ebia wobetumi atew ɛka a abusua no bɔ so anaa wɔbɛhwɛ kwan a wɔbɛfa so ama abusua no anya sika kakra aka nea wɔwɔ ho. Ɛsɛ sɛ wohu ɛka a wobedi kan atua. Bio nso wobetumi ne wɔn a wɔde wɔn ka no atena ase asusuw ne tua ho. Nanso sɛ nneɛma ankɔ sɛnea ɛsɛ sɛ ɛkɔ a, ɛnsɛ sɛ ɛyɛ wɔn nwonwa; afei nso ɛnsɛ sɛ wɔma sika gye wɔn adwene. (1 Tim. 6:8)—11/1, kratafa 19-21.
Dɛn na Yesu yɛe de kyerɛe sɛ ɔbrɛ ne ho ase sɛnea wɔaka ho asɛm wɔ Yesaia 50:4, 5 no?
Ɛhɔ ka sɛ nea wɔama no “asuafo tɛkrɛma” no ‘rensan n’akyi.’ Yesu brɛɛ ne ho ase yɛɛ aso tiee nea n’Agya kyerɛɛ no biara. Ná ne ho pere no sɛ obesua biribi afi Yehowa nkyɛn, na bere a Onyankopɔn brɛɛ ne ho ase na ɔdaa mmɔborɔhunu adi kyerɛɛ adesamma abɔnefo no, na Yesu rehwɛ.—11/15, kratafa 11.
Ɔkwan bɛn so na Estonia setampo bi daa no adi sɛ Yehowa Adansefo annyae wɔn mudi mu?
Afe 2007 no, Estonia Posɔfese mpanyimfo twaa setampo bi de kaee Estoniafo a Stalin bere so wokunkum wɔn no. Na wɔakyerɛw nɔma 382 agu setampo no so. Na ɛno kyerɛ Yehowa Adansefo ne wɔn mma dodow a wotwaa wɔn asu 1951 kɔɔ nneduaban mu wɔ Russia mfinimfini tɔnn.—12/1, kratafa 27-28.


text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
2 Samuel 17:1-29
17 Ɛnna Ahitofel ka kyerɛɛ Absalom sɛ: “Mesrɛ wo, ma minyi mmarima mpem dumien na yɛnsɔre nkotiw Dawid anadwo yi.+2 Mɛkɔ akɔto no sɛ wabrɛ na ne nsa abien nyinaa mu ahoɔden asa,+ na mɛma ne ho apopo, na nnipa a wɔwɔ ne ho nyinaa beguan, na ɛka ɔhene nkutoo a, makum no.+3 Na mede ɔman no nyinaa bɛsan abrɛ wo. Sɛ wo nsa ka onipa a worehwehwɛ no no a, woanya ɔman no nyinaa, na ɔman no nyinaa benya asomdwoe.”4 Ná asɛm no teɛ wɔ Absalom+ ne Israel mpanyimfo nyinaa ani so.5 Nanso Absalom kae sɛ: “Momfrɛ Arkini Husai+ mmra na yentie nea ɔno nso wɔ ka.”6 Enti Husai baa Absalom nkyɛn. Na Absalom ka kyerɛɛ no sɛ: “Asɛm a Ahitofel aka ni. Yɛnyɛ nea waka no anaa? Sɛ ɛnte saa a, wo nso ka bi.”7 Ɛnna Husai ka kyerɛɛ Absalom sɛ: “Ahitofel afotu a ɔde ama saa bere yi de, enye!”+8 Na Husai ka kaa ho sɛ: “Wo ara wunim wo papa ne ne mmarima no sɛ wɔyɛ nnɔmmarima,+ na wɔn ani abere+ sɛ osisibere a ne mma ayera wɔ wuram;+ wo papa yɛ ɔkofo,+ enti ɔrenna ɔmanfo no mu anadwo yi.9 Hwɛ! Sesɛɛ wakohintaw+ amoa bi mu anaa baabi foforo, na sɛ ɛba sɛ ɔno di kan tow hyɛ wɔn so a, nkurɔfo bɛte akɔka sɛ, ‘Nnipa a wodi Absalom akyi no adi nkogu!’10 Ɛba saa a, ɔbarima kokodurufo a ne koma te sɛ gyata+ koma mpo bɛyɛ mmerɛw;+ Israel nyinaa nim sɛ wo papa yɛ dɔmmarima,+ na saa na mmarima akokodurufo a wɔka ne ho no nso te.+11 Enti m’afotu ne sɛ: Ma wɔmmoaboa Israel nyinaa ano, efi Dan kosi Beer-Seba,+ sɛ́ mpoano anhwea dodow,+ na wɔmmra wo nkyɛn, na w’ankasa kɔ ɔko no.+12 Ma yɛnkɔ no so wɔ baabi a yebehu no,+ na yɛntow nhyɛ no so sɛnea obosu+ tɔ gu fam no, na ɔne mmarima a wɔka ne ho no biako mpo renka.13 Na sɛ oguan kɔhyɛ kurow bi mu nso a, Israel nyinaa bɛfa nhama akɔ kurow no mu, na yɛatwe akogu subon no mu akosi sɛ ɔbo biako mpo renka hɔ.”+14 Ɛnna Absalom ne Israel mmarima nyinaa kae sɛ: “Arkini Husai afotu no ye+ sen Ahitofel afotu no!” Ná Ahitofel afotu no ye,+ nanso Yehowa na ɔhyɛe+ sɛ wɔnsɛe afotu no+ sɛnea ɛbɛyɛ a Yehowa de mmusu+ bɛba Absalom so.15 Akyiri yi, Husai kɔka kyerɛɛ ɔsɔfo Sadok+ ne ɔsɔfo Abiatar sɛ: “Sɛɛ ne sɛɛ na Ahitofel tuu Absalom ne Israel mpanyimfo no fo, na sɛɛ ne sɛɛ na me nso mituu no fo.16 Enti afei monsoma ntɛm nkɔka nkyerɛ Dawid+ sɛ, ‘Ntena sare so tataw no so anadwo yi, twa mmom na twa kɔ,+ anyɛ saa a wɔbɛmemene+ ɔhene ne nnipa a wɔka ne ho no nyinaa.’”17 Yonatan+ ne Ahimahas+ de, na wogyinagyina En-Rogel,+ na abaawa bi kɔkaa asɛm no kyerɛɛ wɔn. Ɛnna wɔn nso siim, efisɛ na ɛsɛ sɛ wɔkɔka kyerɛ Ɔhene Dawid; ná wɔrentumi nkɔ kurow no mu, efisɛ nkurɔfo behu wɔn.18 Nanso aberante bi huu wɔn, na ɔkɔka kyerɛɛ Absalom. Enti wɔn baanu de mmirika kɔɔ ɔbarima bi fie wɔ Bahurim;+ ná ɔwɔ abura wɔ n’adiwo, na wɔkɔhyɛɛ mu.19 Ɛnna ɔbarima no yere faa nkataso de kataa abura no so, na ɔde awi a wɔasiw guguu so,+ na obiara anhu ho hwee.20 Na Absalom nkoa baa ɔbea no nkyɛn wɔ fie hɔ, na wobisaa no sɛ: “Ɛhe na Ahimahas ne Yonatan wɔ?” Ɛnna ɔbea no buae sɛ: “Wɔatwam ha kɔ nsu no ho.”+ Na wɔhwehwɛɛ wɔn ara, nanso wɔanhu wɔn,+ enti wɔsan kɔɔ Yerusalem.21 Ɛbae sɛ bere a wofi hɔ kɔe no, wofii abura no mu, na wosiim kɔka kyerɛɛ Ɔhene Dawid. Wɔka kyerɛɛ Dawid sɛ: “Monsɔre, na monyɛ ntɛm nkotwa asu no, na ɛfo+ a Ahitofel atu wɔ mo ho ni.”22 Ɛhɔ ara na Dawid sɔree, ɔne nnipa a wɔka ne ho nyinaa, na wokotwaa Yordan kosii sɛ anim tetew+ anɔpa, na wɔn mu biako mpo anka a wantwa Yordan.23 Ahitofel de, bere a ohui sɛ wɔamfa n’afotu anyɛ adwuma+ no, ɔhyehyɛɛ afurum, na ɔsɔre siim kɔɔ ne fie wɔ ne kurom.+ Ɛnna ɔhyɛɛ ne fie nsamansew,+ na ɔsɛn+ ne ho wui.+ Na wosiee+ no wɔ n’agyanom amusiei.24 Dawid kɔɔ Mahanaim,+ na Absalom nso kotwaa Yordan, ɔne Israel mmarima a wɔka ne ho nyinaa.25 Amasa+ na Absalom de no sii Yoab+ ananmu yɛɛ no asraafo so panyin. Amasa yɛ Israelni barima bi a wɔfrɛ no Yitra ba.+ Yitra yi na ɔkɔɔ Nahas ba Abigail+ a ɔyɛ Yoab maame Seruia nuabea ho no.26 Na Israel ne Absalom kɔbɔɔ nsra Gilead+ asase so.27 Bere a Dawid beduu Mahanaim no, ɛhɔ ara na Nahas a ofi Ammonfo+ kurow Raba+ mu ba Sobi ne Amiel+ a ofi Lo-Debar ba Makir+ ne Gileadni Basilai+ a ofi Rogelim+28 de mpa ne asɛn ne nkuku ne awi ne atoko ne esiam+ ne nkyewe+ ne apatram+ ne asedua+ ne aburow a wɔakyew,29 ne ɛwo+ ne bɔta+ ne nguan ne nufusu a ada brɛɛ Dawid ne nnipa a wɔka ne ho no sɛ wonni,+ efisɛ wɔkae sɛ: “Ɔkɔm de nnipa no, na wɔabrɛbrɛ na sukɔm ade wɔn sare yi so.”+


text:
ADESUA 47
Yehowa Hyɛɛ Elia Den
Yesebel tee nea ato Baal adiyifo no, na ne bo fuwii paa. Ɔsoma maa wɔkɔka kyerɛɛ Elia sɛ: ‘Ɔkyena, wubewu te sɛ Baal adiyifo no.’ Elia koma tui, enti oguan kɔɔ sare so. Ɔbɔɔ mpae sɛ: ‘Yehowa, afei deɛ mabrɛ. Wo deɛ, ma minwu.’ Esiane sɛ na Elia abrɛ nti, ɔdae wɔ dua bi ase.
Ɔbɔfo bi nyanee Elia, na ɔka kyerɛɛ no bɔkɔɔ sɛ: ‘Sɔre na didi.’ Elia huu sɛ paanoo gu abo hyehyeehye bi so, na toa a nsu wom nso ka ho. Odidii na ɔnom nsu no, na ɔsan dae. Ɔbɔfo no san nyanee no bio, na ɔkaa sɛ: ‘Didi. Wuhia ahoɔden a wode betwa kwan no.’ Enti Elia san didii. Ɛno akyi no, otwaa kwan nna mmaako mmaako 40 awia ne anadwo kosii sɛ oduu Bepɔw Horeb so. Elia duu hɔ no, ɔkɔhyɛɛ ɔbodan bi mu na ɔdae. Nanso Yehowa ne no bɛkasae. Obisaa Elia sɛ: ‘Elia, woreyɛ dɛn wɔ ha?’ Elia buaa sɛ: ‘Ɛbɔ a Israelfo hyɛɛ wo no, wɔanni so. Wɔasɛe w’afɔremuka, na wɔakum w’adiyifo. Afei deɛ, wɔpɛ sɛ wokum me nso.’
Yehowa ka kyerɛɛ no sɛ: ‘Kɔ na kogyina bepɔw no so.’ Mfiase no, mframa kɛse bi bɔ faa ɔbodan no anim. Afei asase wosowee, na ogya nso dii akyi bae. Awiei koraa, Elia tee sɛ ɛnne bi a ano nyɛ den ne no rekasa bɔkɔɔ. Ɔde n’atade kataa n’anim, na opue fii ɔbodan no mu. Afei Yehowa bisaa no nea enti a ɔreguan. Elia kaa sɛ: ‘Aka me nko ara.’ Nanso Yehowa ka kyerɛɛ no sɛ: ‘Ɛnkaa wo nko ara. Nnipa 7,000 wɔ Israel a wɔda so ara som me. Kɔ na kɔpaw Elisa sɛ odiyifo na onsi w’ananmu. Ntɛm ara, Elia kɔyɛɛ nea Yehowa ka kyerɛɛ no no. Wo nso, sɛ woyɛ nea Yehowa pɛ a, wunnye nni sɛ ɔbɛboa wo? Aane, ɔbɛboa wo. Ma yɛnhwɛ biribi a esii bere a ɔpɛ no bae no.
“Munnnwinnwen biribiara nnhaw mo ho, na mmom momfa mpaebɔ ne nkotɔsrɛ ne aseda so mfa mo adesrɛ nto Onyankopɔn anim ade nyinaa mu.”—Filipifo 4:6


text:
TI 115
Twam Afahyɛ a Yesu Dii a na Ɔrenni Bio
MATEO 26:1-5, 14-19 MARKO 14:1, 2, 10-16 LUKA 22:1-13
WƆMAA YUDA ISKARRIOT SIKA SƐ ƆNYI YESU MMA
ASOMAFO MMIENU KƆYƐƐ TWAM NO HO NTOTOE
Bere a asomafo nnan no kɔbisaa Yesu asɛm wɔ Ngo Bepɔ no so no, ɔkyerɛɛ wɔn nea wɔde bɛhu sɛ waba n’Ahenni mu na wiase awiei abɛn.
Nisan da a ɛtɔ so 11 no, Yesu annya ne ho adagyew koraa. Ɛbɛyɛ sɛ bere a Yesu ne asomafo no nam kwan so rekɔ Betania akɔda no, Yesu ka kyerɛɛ wɔn sɛ: “Monim sɛ aka nnanu ama twam aduru, na wɔbɛyi onipa Ba no ama na wɔabɔ no asɛndua mu.”—Mateo 26:2.
Ade kyee Wukuda no, ɛbɛyɛ sɛ Yesu ankɔ baabiara; ɔne asomafo no nko ara na na ɛwɔ hɔ. Benada a etwaam no, ɔkaa nyamesom mpanimfoɔ no anim, na ɔmaa obiara huu wɔn suban. Enti na wɔrepɛ no akum no. Ɛno maa Nisan da a ɛtɔ so 12 no, Yesu anyi n’anim ankɔ nnipa mu. Ná ɔpɛ sɛ ɛkwan biara so ɔne asomafo no di Twam afahyɛ no Nisan da a ɛtɔ so 14.
Nanso asɔfo no ne mpanimfoɔ no deɛ, ɛnyɛ Twam bi na na wɔredwene ho. Wɔkɔhyiaam wɔ ɔsɔfo panin Kaiafa fie. Wɔkɔyɛɛ dɛn? ‘Wɔkɔbɔɔ pɔ sɛ wɔnam aniteɛ kwan so bɛkye Yesu na wɔaku no’ efisɛ na Yesu ama nkurɔfo ahu wɔn suban, enti na wɔn bo afu paa. Nanso na wɔbɛyɛ dɛn akum no? Wɔkaa sɛ: “Ɛnsɛ sɛ ɛyɛ afahyɛ no ase, na ɔmanfoɔ no anyɛ basabasa.” (Mateo 26:4, 5) Wɔhuu sɛ nnipa pii nni Yesu ho agorɔ, enti na wɔsuro.
Emu hɔ ara na santann, obi bɛpuee nyamesom mpanimfoɔ no anim. Wɔnkɔhwɛ a, Yesu ankasa somafo Yuda Iskariot anim ni. Ná Satan de ahyɛ Yuda koma mu sɛ ɔnyi ne Wura mma. Enti Yuda bisaa asɔfo mpanimfoɔ no sɛ: “Ɛdeɛn na mobɛma me na mayi no ama mo?” (Mateo 26:15) Nea na wɔrepɛ atie ara ne no, enti “wɔpenee so sɛ wɔbɛma no dwetɛ sika.” (Luka 22:5) Wɔmaa no sɛn? Wɔkaa sɛ wɔbɛma no nnwetɛbena 30; saa na na wɔtɔn nkoa saa bere no. (Exodus 21:32) Ɛboɔ a nyamesom mpanimfoɔ no tuae no kyerɛ sɛ na wɔmfa Yesu nyɛ hwee. Ɛfiri saa bere no, Yuda fii ase “hwehwɛɛ hokwan a ɔde bɛyi no ama wɔn berɛ a nnipakuo bi nni hɔ.”—Luka 22:6.
Ná Nisan da a ɛtɔ so 13 bɛfiri ase Wukuda anwummere bɛyɛ nnɔnsia; saa anadwo no ka ho a, na Yesu ada Betania mpɛn nsia. Ɔda hɔ saa anadwo no a, na ɔnna hɔ bio, na ade kye nso a, ɛbɛyɛ Twam afahyɛ no ahoboaboa bere. Ɛsɛ sɛ wɔpɛ odwan bi, na sɛ Nisan da a ɛtɔ so 14 fi ase a, wɔakum no atoto. Ɛhe na wɔbɛdi Twam no, na hwan na ɔbɛyɛ ho ntotoe? Ɛno deɛ, na Yesu nka nkyerɛɛ wɔn. Enti na Yuda nnim na wakɔbɔ asɔfo mpanimfoɔ no amanneɛ.
Bere a Yesu ne n’asuafo no wɔ Betania no, ɛbɛyɛ sɛ ɔsomaa Petro ne Yohane Yawda awia sɛ: “Monkɔ na monkɔsiesie twam no mma yɛmmɛdi.” Wɔn nso bisaa Yesu sɛ: “Ɛhe na wopɛ sɛ yɛkɔsiesie?” Yesu ka kyerɛɛ wɔn sɛ: “Sɛ mohyɛn kuro no mu a, ɔbarima bi a ɔsõ ahina a nsuo wom bɛhyia mo. Monni n’akyi nkɔ fie a ɔbɛkɔ mu no mu. Na monka nkyerɛ efiewura no sɛ, ‘Ɔkyerɛkyerɛfoɔ no se wo sɛ: “Ɛhe na ahɔhodan a me ne m’asuafoɔ bɛdi twam afahyɛ wom no wɔ?”’ Na ɔbarima no bɛkyerɛ mo abansoro dan kɛseɛ bi a wɔahyehyɛ mu. Monyɛ ahosiesie no wɔ hɔ.”—Luka 22:8-12.
Yɛbɛtumi aka sɛ na efiewura no yɛ Yesu suani. Ebia na ɔtumi hu sɛ anhwɛ a Yesu bɛba abɛgye ne fie hɔ adi Twam no. Bere a asomafo mmienu no kɔduu Yerusalem no, nea Yesu ka kyerɛɛ wɔn no pɛpɛɛpɛ na wɔhui. Enti wɔhwehwɛɛ odwan a wɔde bɛdi Twam no, na wɔyɛɛ ɛho ntotoe a aka nyinaa. Nnipa a na wɔresiesie ama wɔn no yɛ 13; Yesu ne asomafo 12 no.


text:
TI 90
“Owusɔreɛ ne Nkwa”
LASARO WUI ANSA NA YESU REDU HƆ
“OWUSƆREƐ NE NKWA”
Betania kuro no da Yerusalem nifa so, na bɛyɛ akwansin mmienu na ɛda ntam. Yesu fi Perea reba a ɔduu Betania kurotia no, na Maria ne Marta resu wɔn nuabarima Lasaro a wawu no. Ná nnipa pii aba rebɛgyam wɔn.
Obi kɔbɔɔ Marta amanneɛ sɛ Yesu reba, na ɛhɔ ara na Marta yɛɛ ntɛm kɔhyiaa no. Marta kaa asɛm bi kyerɛɛ Yesu, na ebia na ɔne ne nua Maria nyinaa adi ho abooboo nnanan. Ɔkaa sɛ: “Awurade, sɛ wowɔ ha a, anka me nua no anwu.” Nanso na Marta asɛm no nkyerɛ sɛ ɔnni gyidi, efisɛ ɔtoaa so sɛ: “Menim sɛ adeɛ biara a wobɛbisa Onyankopɔn no, Onyankopɔn de bɛma wo.” (Yohane 11:21, 22) Ná ɔgye di sɛ saa bere no mpo ebia Yesu bɛtumi ayɛ biribi aboa ne nuabarima no.
Yesu buaa no sɛ: “Wo nua no bɛsɔre.” Marta tee asɛm yi ase sɛ Yesu reka asase so owusɔre a ɛbɛba daakye no ho asɛm, efisɛ ɛno ne Abraham ne tete agyanom foforo anidaso. Enti ɔkyerɛɛ sɛ ɔwɔ gyidi paa sɛ saa owusɔre no bɛba. Ɔkaa sɛ: “Menim sɛ owusɔreɛ mu, da a ɛtwa toɔ no, ɔbɛsɔre.”—Yohane 11:23, 24.
Nanso wohwɛ a, na Yesu bɛtumi ayɛ asɛm no ho biribi anim-anim hɔ ara anaa? Ɔkaee Marta sɛ Onyankopɔn ama no owuo so tumi. Ɔkaa sɛ: “Obiara a ɔnya me mu gyidie no, sɛ ɔwu mpo a, ɔbɛba nkwa mu; na obiara a ɔte aseɛ a ɔnya me mu gyidie no renwu da.”—Yohane 11:25, 26.
Nea Yesu kae no nkyerɛ sɛ na n’asuafo no nwu da. Ɔno ara a ɔkaa asɛm no mpo, na waka akyerɛ asomafo no sɛ ɔrebɛwu. (Mateo 16:21; 17:22, 23) Nea na Yesu repɛ akyerɛ ara ne sɛ, sɛ obi nya ne mu gyidi a, onii no bɛtumi anya daa nkwa. Nnipa pii fam no, wɔbɛwu ama wɔanyane wɔn ansa na wɔanya daa nkwa, nanso atreneefo a wɔde wɔn ani bɛhu wiase awiei no deɛ, wɔrenwu koraa. Sɛnea ɛte biara no, wɔn a wɔwɔ Yesu mu gyidi no nyinaa wɔ anidaso sɛ wɔbɛtena ase daa a wɔrenwu.
Yɛahu nea Yesu bɛyɛ daakye, nanso bere a ɔkaa sɛ “mene owusɔreɛ ne nkwa” no, na Lasaro awu dada. Enti na ɔbɛtumi anyane no anaa? Yesu bisaa Marta sɛ: “Wogye yei di?” Marta yii ano sɛ: “Aane, Awurade; megye di sɛ wone Kristo, Onyankopɔn Ba a ɔreba wiase no.” Marta nyaa gyidi sɛ Yesu bɛtumi ayɛ ne nua no wuo ho biribi saa da no, enti ɔtuu mmirika kɔɔ fie, na ɔfrɛɛ ne nua Maria kɔɔ nkyɛn ka kyerɛɛ no sɛ: “Ɔkyerɛkyerɛfoɔ no aba na ɔrefrɛ wo.” (Yohane 11:25-28) Ɛhɔ ara na Maria sɔre sii so, na ɛyɛɛ nkurɔfo sɛ gyama ɔrekɔ baabi a wɔsiee Lasaro no, enti wɔsɔre dii n’akyi.
Nanso na Maria rekɔ Yesu nkyɛn. Ɔduu hɔ no, ɔhwee Yesu nan ase kaa asɛm a ne nua Marta nso kae no sɛ: “Awurade, sɛ wowɔ ha a, anka me nua no anwu.” Bere a Yesu huu sɛ Maria ne nnipa a wɔka ne ho rete nisuo no, ne werɛ hoe, na ɔsui. Nkurɔfo hui no, ɛkaa wɔn paa, nanso ebinom bisaa sɛ: “Onipa yi a ɔbuee onifirani no ani yi, enti wantumi anhwɛ ama oyi awu?”—Yohane 11:32, 37.


text:
Asɛmmisa 2: Enti Miwu a Ɛhe na Merekɔ?
BERE a Roman yɛ abofra no, ne yɔnko berɛbo bi nyaa kar akwanhyia wui. Akyiri yi ɔkae sɛ: “M’adamfo no wu no bubuu me pasaa. Akwanhyia no sii mfe pii akyi no, mibisaa me ho sɛ, sɛ yewu a ɛhe koraa na yɛkɔ?”
Adɛn nti na ɛnyɛ mfomso sɛ yebebisa saa asɛm no?
Owu nyɛ ade a nnipa gye tom. Enti mmofra oo, mpanyin oo, obiara mpɛ sɛ obewu. Nnipa pii suro baabi a wowu a wɔbɛkɔ.
Mmuae bɛn na ebinom ma?
Nnipa pii gye di sɛ, sɛ obi wu a, biribi wɔ ne mu a ɛkɔ so tena ase. Wogye di sɛ nnipa pa benya wɔn akatua wɔ soro, na nipabɔnefo nso, wɔn bɔne nti wɔbɛtwe wɔn aso daa. Ebinom nso wɔ adwene bi sɛ sɛ obi wu a na asa.
Nea wɔreka no, dɛn na ɛkyerɛ?
Nnipa a wokura adwene sɛ obi wu a, biribi wɔ ne mu a ɛkɔ so tena ase no, nea ɛkyerɛ ne sɛ nnipa wu a na wonwui. Wɔn a wɔwɔ adwene sɛ obi wu a na asa no nso, nea ɛkyerɛ ara ne sɛ nnipa nni botae biara a wɔde te asase yi so. Wɔn a wokura saa adwene no fa no sɛ Onyankopɔn ahyehyɛ biribiara ato hɔ dedaw; enti wɔka sɛ: “Momma yennidi na yɛnnom, na ɔkyena na yɛawu.”—1 Korintofo 15:32.
Dɛn na Bible no kyerɛkyerɛ?
Bible nka sɛ, sɛ obi wu a ne ho biribi kɔ so tena ase. Onyankopɔn de honhom kaa Ɔhene Solomon ma ɔkyerɛw sɛ: “Ateasefo nim sɛ wobewuwu; awufo de, wonnim biribiara.” (Ɔsɛnkafo 9:5) Sɛnea ɔkae sɛ “wonnim biribiara” no kyerɛ sɛ wonnim nea ɛrekɔ so biara. Wonni atenka na wontumi nyɛ hwee. Enti awufo rentumi mmoa ateasefo anaa wompira wɔn.
Nnipa pii gye di sɛ Onyankopɔn ahyehyɛ sɛ nnipa nwu, nanso ɛnte saa koraa. Ɔbɔɔ onipa a odi kan, Adam sɛ ɔntena asase so daa. Bere a Onyankopɔn reka Adam bɔne ho asotwe akyerɛ no no, saa bere no nkutoo na Onyankopɔn kaa owu ho asɛm. Ɔka kyerɛɛ Adam sɛ mma onnni aduaba bi, na afei ɔbɔɔ no kɔkɔ sɛ, sɛ odi bi a, ‘owu na obewu.’ (Genesis 2:17) Sɛ Adam ne Hawa tiee Onyankopɔn a, anka wɔne wɔn mma a wobetie Onyankopɔn nyinaa bɛtena asase so daa.
Adam antie Onyankopɔn kɔkɔbɔ no. Bere a wantie Onyankopɔn asɛm no, ɔyɛɛ bɔne, enti owui. (Romafo 6:23) Adam wui no, ne ho biribiara ankɔ so atena hɔ. Mmom bere a owui no, na onni baabiara. Onyankopɔn ka kyerɛɛ Adam sɛ: “W’anim fifiri mu na wubedidi kosi sɛ wobɛsan akɔ dɔte mu, efisɛ emu na woyii wo fii. Woyɛ dɔte na dɔte mu na wobɛsan akɔ.” (Genesis 3:19) Esiane sɛ adesamma nyinaa fi Adam mu nti, yenyaa bɔne ne owu fii ne hɔ.—Romafo 5:12.
Ɛwom, Adam anyɛ adepa, nanso Onyankopɔn atirimpɔw a ɛne sɛ ɔbɛma Adam asefo ahyɛ asase so ma no, ɔbɛma aba mu. (Genesis 1:28; Yesaia 55:11) Ɛrenkyɛ Yehowa benyan awufo dodow no ara asan aba nkwa mu. Ɔsomafo Paulo kaa saa bere no ho asɛm sɛ: “Bere bi bɛba a wɔn a wɔteɛ ne wɔn a wɔnteɛ bɛsɔre afi awufo mu.”—Asomafo Nnwuma 24:15.
Roman a yɛafa n’asɛm aka dedaw no suaa Bible, na ohuu nea Bible ka fa owu ho ne nea ɛka fa Yehowa Nyankopɔn nso ho. Nea osuae no ma ɔyɛɛ nsakrae kɛse paa. Kenkan ne ho asɛm wɔ nhoma yi kratafa 11.


text:
Wɔanya Biribi a Ɛkyɛn Buronya
KRISTOFO mpempem pii nni Buronya. Wɔte nka dɛn wɔ Buronya a wonni no ho? So wɔahwere biribi? Wɔn mma nso te nka sɛ wɔde biribi akame wɔn anaa? Yɛnhwɛ nea Yehowa Adansefo a wɔwɔ aman pii so aka wɔ asɛm no ho.
Wɔkae Yesu Kristo: “Memmɛyɛɛ Yehowa Dansefo no, na mentaa nkɔ asɔre. Sɛ mɛkɔ asɔre a, na ɛyɛ Buronya anaa Ester bere. Sɛ mekɔ asɔre saa bere no mpo a, na m’adwene nhyɛ da nkɔ Yesu Kristo so. Magyae Buronyadi nanso nnawɔtwe biara mekɔ Kristofo nhyiam mprenu, na afei nso mekyerɛ nkurɔfo nea Bible ka fa Yesu ho mpo!”—EVE, AUSTRALIA.
Adekyɛ mu anigye: “Sɛ obi kyɛ me ade bere a m’ani nna so a, etumi yɛ me dɛ paa. Akyɛde a ɛte saa na mepɛ! Metaa kyerɛw krataa yɛ mfonini wɔ so kɔma afoforo, efisɛ ɛma wɔn ani gye, na ɛma me nso m’ani gye.”—REUBEN, NORTHERN IRELAND.
Wɔboa ahiafo: “Yɛn ani gye ho sɛ yɛbɛyɛ aduan ama ayarefo. Ɛtɔ da a yɛkɔkyɛ wɔn nhwiren anaa keeki anaasɛ yɛkɔma wɔn akyɛde ketewa bi de hyɛ wɔn nkuran. Yɛn ani gye ho saa efisɛ yetumi kɔ saafo no hɔ bere biara wɔ afe no mu.”—EMILY, AUSTRALIA.
Wɔne abusuafo hyia: “Sɛ yehyia yɛn abusuafo a, ahopere biara nnim, enti ɛma yɛn mma no hu wɔn wɔfanom, wɔn sewanom, wɔn nananom, ne wɔn nuanom afoforo. Esiane sɛ yɛnsrasra abusuafo no afahyɛ bere pɔtee bi nti, yɛnte nka sɛ ɛyɛ nhyɛ sɛ yɛbɛkɔ akɔsra wɔn, na wɔn nso hu sɛ yɛdɔ wɔn nti na yɛsrasra wɔn no.”—WENDY, CAYMAN ISLANDS.
Asomdwoe: “Edu Buronya bere a, nkurɔfo twa wɔn ho saa ara, enti wɔntaa nnwen asomdwoe ho koraa. Mabehu daakye ho bɔhyɛ a ɛwɔ Bible mu no, enti minsuro. Mabehu sɛ me mma benya anigye daakye.”—SANDRA, SPAIN.


text:
Yakobo 4Nkwa Asem (NA-TWI)
Brɛ wo ho ase ma Onyankopɔn
4 Ɔko ne akasakasa a asi mo mu yi fi he? Efi mo ara mo akɔnnɔ a ɛne mo nipadua di asi no. 2 Morepɛ nneɛma bi nanso morentumi nnya, ɛno nti moayɛ mo adwene sɛ mubedi awu. Mo ani abere denneenen repɛ nneɛma bi nanso mo nsa nka, enti akasakasa ne ɔko nam so ba. Nea morehwehwɛ no, mo nsa renka efisɛ, mummisa Onyankopɔn. 3 Na sɛ mubisa koraa nso a, mo nsa renka, efisɛ, mowɔ adwemmɔne. Mubisa nneɛma a ɛyɛ mo akɔnnɔde.
4 Nnipa a munni gyidi! Munnim sɛ, sɛ mofa wiase adamfo a, na moyɛ Onyankopɔn atamfo? Obiara a ɔpɛ sɛ ɔyɛ wiase adamfo no dan Onyankopɔn tamfo. 5 Mususuw sɛ Kyerɛwsɛm a ɛka se, “Ninkunutwe ahyɛ honhom a Onyankopɔn de ahyɛ yɛn mu no ma” no wɔkaa no kwa? 6 Nanso adom a Onyankopɔn dom yɛn no dɔɔso yiye. Na Kyerɛwsɛm no ka se, “Onyankopɔn siw ahantanfo kwan, na ɔdom ahobrɛasefo.”
7 Enti momfa mo ho nhyɛ Onyankopɔn ase. Munsiw ɔbonsam kwan, na obeguan afi mo ho. 8 Mommɛn Onyankopɔn, na ɔno nso bɛbɛn mo. Monhohoro mo nsa ho, mo nnebɔneyɛfo! Montew mo koma mu, mo nyaatwomfo! 9 Munni awerɛhow, munsu, na muntwa agyaadwo; momma mo serew nnan su, na mo anigye nnan awerɛhow. 10 Mommrɛ mo ho ase mma Awurade, na ɔbɛma mo so.
Atemmu ne kɔkɔbɔ
11 Me nuanom, munnnidi mo ho nseku. Obiara a odi ne nua ho nseku anaa obu ne nua atɛn no, di Mmara no ho nseku. Na sɛ wubu Mmara no atɛn a, na ɛkyerɛ sɛ, afei de wunni Mmara no so na mmom wubu no atɛn. 12 Onyankopɔn nko na ɔma mmara na obu atɛn. Ɔno nko na ogye nkwa na ɔsɛe. Wone hena a wubu wo yɔnko atɛn?
Ahohoahoa ne kɔkɔbɔ
13 Mo a moka se, “Ɛnnɛ anaa ɔkyena yebetu kwan akɔ kurow bi so akodi afe akɔyɛ adwuma apɛ sika” no, muntie me. 14 Munnim nea ɛbɛto mo ɔkyena: Mote sɛ huruhuro a ɛba mmere tiaa bi na ayera. 15 Asɛm a ɛsɛ sɛ moka ne sɛ, “Sɛ Awurade pɛ a, yɛbɛyɛ eyi anaa eyi.” 16 Nanso mprempren mohoahoa mo ho de mo nsa si mo bo; saa ahohoahoa no nyinaa yɛ bɔne.
17 Enti nea onim papayɛ na ɔnyɛ no, ɛyɛ bɔne ma no.


text:
Onyankopɔn asomdwoe
1Afei a wɔnam gyidi so ama yɛasɔ Onyankopɔn ani no, yɛnam Awurade Yesu Kristo so anya Onyankopɔn asomdwoe. 2 Ɔnam gyidi so de yɛn aba Onyankopɔn adom a yɛte mu mprempren no mu. Yɛn ani gye wɔ anidaso mu sɛ yebenya Onyankopɔn anim anuonyam.
3 Afei yɛn haw mu nso, yɛn ani gye, efisɛ, yenim sɛ ɔhaw de boasetɔ ba, 4 na boasetɔ de osuahu ba, ɛna osuahu de anidaso ba. 5 Saa anidaso yi renni yɛn hwammɔ, efisɛ, Onyankopɔn nam Honhom Kronkron a ɛyɛ n’akyɛde a ɔde ama yɛn no so ahwie ne dɔ agu yɛn koma mu.
6 Efisɛ, bere a yenni mmoa biara no, Kristo wu maa amumɔyɛfo Onyankopɔn pɛ mu. 7 Na ɛbɛyɛ den sɛ obi bewu ama nea ɔyɛ onipa trenee po; na nea ɔyɛ onipa pa no de, ebia obi besi ne bo awu ama no. 8 Nanso Onyankopɔn akyerɛ yɛn ɔdɔ a ɔde dɔ yɛn; bere a yɛda so yɛ nnebɔneyɛfo no na Kristo wu maa yɛn. 9 Ɛnam ne wu no so ama yɛasɔ Onyankopɔn ani; ɛbɛyɛ dɛn na wɔatumi agye yɛn nkwa afi Onyankopɔn abufuw mu. 10 Na yɛyɛ Onyankopɔn atamfo nanso ɔnam ne Ba no wu so ama yɛayɛ ne nnamfo. Afei a yɛyɛ Onyankopɔn nnamfo yi, akyinnye biara nni ho sɛ ɔnam ne Ba no ase a ɔte no so begye yɛn nkwa!
11 Ɛnyɛ ne nyinaa ni; yɛnam yɛn Awurade Yesu Kristo a afei wayɛ yɛn Onyankopɔn nnamfo no so gye yɛn ani wɔ Onyankopɔn mu.
Adam ne Kristo
12 Bɔne nam onipa baako so na ɛbaa wiase na ne bɔne no de owu bae. Ɛno nti owu trɛw baa nnipa nyinaa so, efisɛ, wɔn nyinaa yɛɛ bɔne. 13 Na bɔne wɔ hɔ ansa na wɔde Mmara no reba. Nanso faako a Mmara nni no, wommu bɔne ho akontaa. 14 Nanso efi Adam bere so kosi Mose bere so no, owu dii nnipa nyinaa so kosii wɔn mpo a wɔanyɛ bɔne sɛnea Adam de ɔyɛɛ asoɔden kyerɛɛ Onyankopɔn no. Na Adam yɛ obi a ɔreba no sɛso.
15 Nanso wɔn baanu no nyinaa nyɛ pɛ, efisɛ, Onyankopɔn akyɛde a ɔde kyɛ kwa no nte sɛ Adam bɔne no. Ɛyɛ nokware sɛ esiane saa onipa baakofo no bɔne nti nnipa pii wuwui. Nanso Onyankopɔn adom no dɔɔso; ɛno nti na ɔnam onipa baako a ɔne Yesu Kristo adom so dom nnipa bebree kwa no. 16 Na nsonoe da Onyankopɔn akyɛde ne bɔne a onipa baako bi yɛ ntam. Bɔne baako akyi no na atemmu a ɛkyerɛ “Afobu” bae; nanso bɔne bebree akyi no na akyɛde a ɛmfata a wɔfrɛ no “Bembu” nso bae. 17 Esiane saa onipa baako no nti, ɛyɛ nokware sɛ ɛnam ne bɔne no so na owu bae. Na ade kɛse bɛn na ɛbaa ade a onipa baako a ɔyɛ Yesu Kristo no yɛe no akyi! Wɔn a wɔanya Onyankopɔn adom bebrebe ne ne trenee kwa no nam Yesu Kristo so bedi hene.
18 Enti sɛnea onipa baako pɛ bɔna a ɔyɛe no ma wobvu nnipa nyinaa fɔ no, saa ara nso na trenee adeyɛ baako ma nnipa de wɔn ho, nya nkwa nso. 19 Na sɛnea ɛnam ɔbaakofo asoɔden so nti nnipa nyinaa yɛ bɔne no, saa ara nso na onipa baako setie nti, nnipa pii bɛsɔ Onyankopɔn ani.
20 Wɔhyɛɛ mmara sɛnea ɛbɛyɛ a bɔne bɛkɔ so; nanso sɛ bɔne kɔ so a, Onyankopɔn adom kɔ so mmoroso. 21 Enti sɛnea ɛnam owu so nti bɔne dii nim no, saa ara nso na ɛnam trenee so Onyankopɔn adom di nim nam Yesu Kristo, yɛn Awurade so, de yɛn kɔ nkwa a ɛnsa da mu nen.


text:
KRISTOFO ABRABƆ
Dɛn na Yebetumi Asua Afi Bible Mu? Nhoma no, Sɛn na Yɛde Bɛyɛ Adwuma?
Dɛn na Yebetumi Asua nhoma no te sɛ Bible Kyerɛkyerɛ nhoma no ara. Yɛde ne nyinaa kyerɛkyerɛ nkurɔfo nokware no. Yɛahyehyɛ Dɛn na Yebetumi Asua nhoma no mu nsɛm te sɛ Bible Kyerɛkyerɛ nhoma no. Nanso Dɛn na Yebetumi Asua nhoma no mu nyɛ den, na emu mfatoho nso da fam. Wɔn a Bible Kyerɛkyerɛ nhoma no mu yɛ den ma wɔn no na yɛayɛ nhoma foforo yi ama wɔn. Dɛn na Yebetumi Asua nhoma no, nkekaho nnim. Nea yɛde asi anan ne “nsɛm bi mu nkyerɛkyerɛmu.” Nsɛmfua ne nsɛm bi a emu yɛ den no, yɛakyerɛkyerɛ mu wɔ hɔ. Dɛn na Yebetumi Asua nhoma no, nsɛmmisa nni eti biara mfiase. Adaka a yɛde yɛ ntĩmu nso nnim. Mmom wohwɛ eti biara awiei a, Bible mu nokware a ɛwom no, wɔabɔ no mmua wɔ hɔ. Yebetumi de Dɛn na Yebetumi Asua nhoma no ama bere biara, te sɛ Bible Kyerɛkyerɛ nhoma no. Sɛ yɛde Dɛn na Yebetumi Asua nhoma no reyɛ Bible adesua a, “nsɛm bi mu nkyerɛkyerɛmu” ne “nsɛntitiriw” afã no, yɛde bɛyɛ adwuma sɛn?
NSƐNTITIRIW: Nnipa pii wɔ hɔ a, sɛ yɛne wɔn reyɛ Bible adesua na yɛkenkan nkyekyɛm a ɛwɔ Bible Kyerɛkyerɛ nhoma no mu na yɛbisa wɔn nsɛm no a, ɛkɔ yiye paa. Nanso yɛmfa no sɛ osuani no nnim akenkan papa anaa ɔnte kasa no yiye. Ɛba saa a, wubetumi de “nsɛntitiriw” a ɛwɔ Dɛn na Yebetumi Asua nhoma no ti biara awiei ayɛ adesua no. Muwie a, na woahyɛ no nkuran sɛ n’ankasa nkenkan eti no mu nsɛm no. Mofa “nokwasɛm” baako biara a, mubetumi de bɛyɛ simma 15 asua. Nsɛntitiriw afã no nkyerɛkyerɛ nsɛm mu nkɔ akyiri, enti wo a woyɛ ɔdawurubɔfo no, ɛsɛ sɛ wusua no yiye paa, na ama woahu nea ɛbɛboa osuani no. Sɛ ɔdawurubɔfo no de eti no yɛ adesua no a, ɛnde obetumi de “nsɛntitiriw” no ayɛ ntĩmu.
NSƐM BI MU NKYERƐKYERƐMU: Nsɛmfua ne nsɛm bi a emu yɛ den wɔ nhoma no mu. Sei na yɛahyehyɛ no wɔ “nsɛm bi mu nkyerɛkyerɛmu” afã hɔ: Eti a edi kan mu deɛ na edi kan, na eti a ɛto so mmienu adi so. Saa ara na wɔahyehyɛ no kosi eti a etwa to. Ɔdawurubɔfo no pɛ a, nsɛm bi mu nkyerɛkyerɛmu afã a ɛwɔ Dɛn na Yebetumi Asua nhoma no mu no, obetumi ne osuani no asusuw ho aka adesua no ho.


text:
Fa W’adwene Si Asɛm a Ɛho Hia Paa no So
“Na nnipa nhu sɛ wo a wo din de Yehowa no, wo nko ara ne Ɔsorosoroni, asase nyinaa so.”—DW. 83:18.
NNWOM: 46, 136
1, 2. (a) Asɛm bɛn na ɛsɛ sɛ ɛho hia nnipa nyinaa? (b) Sɛ yebu Yehowa tumidi a wɔbɛsan ho no sɛ ɛno na ehia paa a, ɛbɛboa yɛn sɛn?
ƐNNƐ, nnipa pii bu sika sɛ ɛno ne ade a ɛho hia paa. Nea wɔde wɔn adwene si so ne sɛ wobenya wɔn ho anaa wɔbɛbɔ ahonyade a wɔwɔ no ho ban. Ebinom nso, nea ehia wɔn paa ne wɔn abusua, wɔn apɔwmuden, anaa nea wobetumi ayɛ wɔ asetenam.
2 Nanso biribi wɔ hɔ a ɛsɛ sɛ ɛho hia yɛn sen biara. Ɛno ne Yehowa tumidi a wɔbɛsan ho. Saa asɛm no ho hia paa, enti ɛsɛ sɛ yɛhwɛ yiye na yɛn werɛ amfi. Dɛn na ebetumi ama aba saa? Nneɛma a yɛyɛ no da biara no betumi agye yɛn adwene paa. Wei betumi ama yɛn werɛ afi sɛ Onyankopɔn tumidi a wɔbɛsan ho no, ɛno na ehia paa. Anaa yebetumi de yɛn adwene asi yɛn haw ahorow so dodo ama yɛn werɛ afi asɛm a ɛho hia no. Nanso, sɛ yebu Yehowa tumidi a wɔbɛsan ho no sɛ ɛno na ehia paa a, ɛbɛboa yɛn ama yɛagyina nsɛnnennen a yehyia wɔ asetenam no ano. Wei bɛma yɛabɛn Yehowa kɛse.
ADƐN NTI NA ƐHO HIA SAA?
3. Sobo bɛn na Satan de abɔ Onyankopɔn wɔ ne tumidi ho?
3 Satan Ɔbonsam kyerɛ sɛ, Yehowa mfata sɛ odi yɛn so. Wei ama Yehowa tumidi ho aba asɛm. Wabɔ Onyankopɔn sobo sɛ ne tumidi nyɛ papa, na ɔde nneɛma pa kame yɛn. Ɔbonsam asɛm ne sɛ, sɛ nnipa ankasa di wɔn ho so a, wɔn ani begye na asi wɔn yiye. (Gen. 3:1-5) Satan san kyerɛ sɛ, onipa biara nni hɔ a obefi ne komam adi Onyankopɔn nokware, na obiara a obehyia sɔhwɛ a emu yɛ den no, ɔbɛpo Yehowa tumidi. (Hiob 2:4, 5) Sobo a Ɔbonsam abɔ no nti, Yehowa ama nnipa kwan sɛ wonni wɔn ho so. Wei bɛma obiara ahu sɛ, sɛ nnipa po Onyankopɔn tumidi a ɛteɛ no a, ɛrensi wɔn yiye.
4. Adɛn nti na ɛsɛ sɛ wosiesie Yehowa tumidi ho asɛm no?
4 Yehowa nim paa sɛ sobo a Ɔbonsam abɔ no nyɛ nokware. Nanso, wama Satan bere sɛ ɔmfa nkyerɛ sɛ nea ɔreka no yɛ nokware anaa. Adɛn ntia? Nea ɛwom ne sɛ, asɛm no fa nnipa ne abɔfo nyinaa ho. (Kenkan Dwom 83:18.) Nea enti a ɛte saa ne sɛ, nnipa mmienu a wodi kan no poo Yehowa tumidi. Efi saa bere no, nnipa pii nso ayɛ saa ara. Wei betumi ama ebinom asusuw sɛ ebia nea Ɔbonsam kae no yɛ nokware. Enkosi sɛ wobesiesie Yehowa tumidi ho asɛm no ama nnipa ne abɔfo adwenem ateɛ wɔn no, aman, mmusuakuw, ne ankorankoro rennya asomdwoe papa biara. Nanso, sɛ wɔsan Yehowa tumidi ho a, obiara bɛbrɛ ne ho ase ahyɛ Yehowa tumidi a ɛteɛ no ase afebɔɔ. Asomdwoe bɛsan aba ɔsoro ne asase so.—Efe. 1:9, 10.
5. Dɛn na yɛbɛyɛ de akyerɛ sɛ yegyina Yehowa tumidi akyi?
5 Onyankopɔn bɛsan ne tumidi ho ama obiara ahu sɛ ɛno na ɛfata. Nanso Satan ne nnipa tumidi bedi nkogu pɔtɔɔ, na Yehowa ayi afi hɔ. Onyankopɔn nam Mesia Ahenni no so bedi tumi afebɔɔ. Wɔn a wobekura wɔn mũdi mu nso bɛma ada adi sɛ, nnipa betumi agyina Onyankopɔn tumidi akyi. (Yes. 45:23, 24) Nnipa a wokura wɔn mũdi mu na wogyina Yehowa tumidi akyi no, wopɛ sɛ woka wɔn ho anaa? Yegye di sɛ wopɛ. Sɛ yebetumi akura yɛn mũdi mu a, ɛsɛ sɛ yɛde yɛn adwene si asɛm a ɛho hia paa no so, na yehu nea enti a ehia saa.
YEHOWA TUMIDI A WƆBƐSAN HO—ƐHO HIA SEN YƐN NKWAGYE
6. Yehowa tumidi a wɔbɛsan ho no, ɛho hia sɛn?
6 Sɛnea yɛadi kan aka no, Yehowa tumidi a wɔbɛsan ho no, ɛyɛ ade a ɛsɛ sɛ ɛho hia nnipa paa. Ɛho hia mpo sen anigye a onipa biara benya. Wei kyerɛ sɛ Yehowa nnwen yɛn ho na yɛn nkwagye ho nhia anaa? Ɛnte saa koraa. Adɛn ntia?
7, 8. Sɛ wɔresan Onyankopɔn tumidi ho a, adɛn nti na ɔbɛhwɛ ama ne bɔhyɛ ahorow nso abam?
7 Yehowa dɔ adesamma paa na wɔda ne koma so. Ofii ne pɛ mu maa ne Ba no bewui, na ɔnam ne Ba no mogya so ama yɛanya daa nkwa ho anidaso. (Yoh. 3:16; 1 Yoh. 4:9) Sɛ Yehowa anni ne bɔhyɛ ahorow so a, Ɔbonsam benya biribi agyina so aka sɛ Onyankopɔn yɛ ɔtorofo a ɔde nneɛma pa kame yɛn. Anka ɔbɛka sɛ Onyankopɔn tumidi nyɛ papa. Ɛbɛma asɔretiafo a wodi Yehowa ho fɛw no nso adi bem. Nea wɔka ne sɛ: “Ne mmae a wɔahyɛ ho bɔ no wɔ he? Hwɛ, efi da a yɛn agyanom dedae no, biribiara te sɛ nea ɛte fi abɔde mfiase.” (2 Pet. 3:3, 4) Enti sɛ wɔresan Yehowa tumidi ho a, nnipa a wotie no no nso, ɔbɛhwɛ ama wɔagye wɔn nkwa! (Kenkan Yesaia 55:10, 11.) Afei nso, Yehowa tumidi gyina ɔdɔ so. Enti yebetumi anya awerɛhyem sɛ, Yehowa asomfo a wodi no nokware no, wɔbɛda ne koma so daa. Ɔbɛkɔ so adɔ wɔn, na wakyerɛ sɛ n’ani sɔ wɔn.—Ex. 34:6.
8 Sɛ yegye tom sɛ Yehowa tumidi ho hia a, ɛno nkyerɛ sɛ yɛn nkwagye ho nhia anaa yɛnsom bo wɔ n’ani so. Mmom no, baabi a asɛm no da ara na yɛde ato no; tumidi ho asɛm no ho hia sen yɛn nkwagye. Sɛ yehu sɛ tumidi ho asɛm no hia paa a, ɛbɛma yɛatumi de yɛn adwene asi ɛno so, na yɛagyina Yehowa tumidi a ɛteɛ no akyi.
SƐNEA YEBENYA ADWENE A ƐFATA
9. Sobo bɛn na Satan bɔɔ Hiob? (Hwɛ mfonini a ɛwɔ adesua yi mfiase no.)
9 Bible mu nhoma a akyɛ paa no, Hiob nhoma no ka ho. Yɛkan a, yebehu sɛ ɛsɛ sɛ yenya Yehowa tumidi ho adwene a ɛfata. Hiob nhoma no ma yehu sɛ, Satan bɔɔ Hiob sobo. Ɔkae sɛ, sɛ Hiob hyia sɔhwɛ a emu yɛ den paa a, ɔbɛpo Onyankopɔn. Satan kae sɛ Onyankopɔn ankasa nsɔ Hiob nhwɛ. Nanso Yehowa anyɛ. Mmom, ɔmaa Satan kwan sɛ ɔnsɔ Hiob nhwɛ. Yehowa kae sɛ: “Biribiara a ɔwɔ hyɛ wo nsa.” (Kenkan Hiob 1:7-12.) Ankyɛ koraa na Hiob hweree n’asomfo, n’agyapade, ne ne mma du a ɔdɔ wɔn no. Satan ma ɛyɛɛ sɛ gyama Onyankopɔn ankasa na ɔde ɔhaw no baa Hiob so. (Hiob 1:13-19) Ɛno akyi, Satan de yare yayaayaw bi a ɛyɛ hu bɔɔ Hiob. (Hiob 2:7) Ne yere ne nnamfo mmiɛnsa a ayɛ sɛ wɔdɔ no no kaa nsɛm a ɛyɛ yaw de buu n’abam. Wei maa n’awerɛhow no yɛɛ kɛse.—Hiob 2:9; 3:11; 16:2.
10. (a) Dɛn na Hiob yɛe a ɛkyerɛ sɛ okuraa ne mũdi mu maa Onyankopɔn? (b) Mfomso bɛn na odii?
10 Ekowiee sɛn? Ɛbɛdaa adi sɛ Satan sobo no, nokware baako koraa nni mu! Hiob annan n’akyi ankyerɛ Onyankopɔn. (Hiob 27:5) Nanso eduu baabi no, Hiob werɛ fii sɛ Onyankopɔn tumidi ne ade a ɛho hia paa. Ɔkekaa nsɛm pii de buu ne ho bem, na mpo obisaa Onyankopɔn nea enti a ɔrehu amane. (Hiob 7:20; 13:24) Sɛ yɛhwɛ amanehunu a Hiob faa mu nyinaa no a, anhwɛ a yɛbɛka sɛ, ɔyɛɛ saa mpo a, ntease wom. Nanso, Onyankopɔn hui sɛ ehia sɛ ɔteɛ Hiob adwene. Dɛn na Yehowa ka kyerɛɛ Hiob?
11, 12. Dɛn na Yehowa boaa Hiob ma ohui? Hiob yɛɛ n’ade sɛn wɔ nteɛso no ho?
11 Wohwɛ Hiob ti 38 kosi 41 no a, wubehu nsɛm a Onyankopɔn ka kyerɛɛ Hiob no. Baabiara nni hɔ a ɛka sɛ Onyankopɔn hyɛɛ da kyerɛɛ Hiob nea enti a ɔrehu amane. Nea Yehowa kae no, na ɛnyɛ n’adwene ne sɛ ɔpɛ sɛ ɔkyerɛ Hiob nea enti a ɔrehu amane, efisɛ na Onyankopɔn ne Hiob nni nkyerɛmu biara. Mmom, na Yehowa pɛ sɛ ɔboa Hiob ma ohu sɛ, sɛnea ɔno Onyankopɔn yɛ kɛse no, Hiob yɛ nkyene a na wayera mu. Afei, ɔboaa Hiob ma ohui sɛ nneɛma bi wɔ hɔ a ehia paa sɛ ɔde n’adwene si so. (Kenkan Hiob 38:18-21.) Wei maa Hiob hui sɛ Onyankopɔn tumidi no ne ade a ɛho hia paa.
12 Ná Hiob agyina sɔhwɛ a emu yɛ den ano, nanso Yehowa teɛɛ ne so. Wei kyerɛ sɛ Yehowa ne Hiob anni no yiye anaa? Dabi. Hiob nso annya saa adwene no. Nea Hiob faa mu nyinaa akyi no, akyiri yi ɔkaa nsɛm bi de kyerɛe sɛ n’ani asɔ nteɛso no. Ɔkae mpo sɛ: ‘Matwe asan na manu me ho dɔte ne nsõ mu.’ Wei ma yehu sɛ, ɛmfa ho sɛ na Yehowa nteɛso no yɛ tẽẽ no, ɛkanyan Hiob ma otumi yɛɛ nsakrae. (Hiob 42:1-6) Afei nso, na aberante Elihu adi kan ateɛ Hiob adwene. (Hiob 32:5-10) Bere a Hiob gyee Onyankopɔn nteɛso toom na ɔsesaa n’adwene no, Yehowa maa afoforo hui sɛ n’ani asɔ sɛnea Hiob dii nokware wɔ sɔhwɛ mu no.—Hiob 42:7, 8.
13. Bere a Hiob sɔhwɛ no baa awiei mpo no, onyaa Yehowa nteɛso no so mfaso. Ɔkwan bɛn so?
13 Bere a Hiob sɔhwɛ no baa awiei mpo no, ɔkɔɔ so nyaa Yehowa nteɛso no so mfaso. Ɔkwan bɛn so? Ɛwom, “Yehowa hyiraa Hiob awiei sen ne mfiase.” Nanso ɛbɛyɛ sɛ Hiob ansan ansi ne dedaw mu prɛko pɛ; egyee bere. Akyiri yi, “onyaa mmabarima baason ne mmabea baasa.” (Hiob 42:12-14) Ɛnyɛ dɛn ara a Hiob ani gyinaa ne mma du a na Satan adi kan akunkum wɔn no. Amanehunu a ɔfaa mu no, ebetumi aba sɛ ne werɛ amfi prɛko pɛ. Ebia akyiri yi Hiob huu nea enti a ohyiaa sɔhwɛ no. Sɛ saa mpo a, ebetumi aba sɛ na ɛtɔ da a odwinnwen ho sɛ adɛn nti na na ɛsɛ sɛ ohu amane pii saa. Biribi saa kɔɔ so wɔ Hiob adwenem mpo a, na obetumi akae Onyankopɔn nteɛso no. Ná ɛno bɛboa no ma ɔde n’adwene asi Onyankopɔn tumidi no so, na wahu sɛ ɛno na ehia paa. Ɔyɛ saa a, na ɛbɛkyekye ne werɛ.—Dw. 94:19.
14. Dɛn na yesua fi nea ɛtoo Hiob no mu?
14 Yɛn nso, Hiob asɛm no betumi aboa yɛn ama yɛahu sɛ Onyankopɔn tumidi no ho hia. Ebetumi nso akyekye yɛn werɛ. Adeɛ yi, Yehowa ama wɔakyerɛw “ama yɛn nkyerɛkyerɛ, na yɛnam yɛn boasetɔ ne Kyerɛwnsɛm no mu awerɛkyekye so anya anidaso.” (Rom. 15:4) Dɛn na yesua fi mu? Nea yesua fi mu paa ni: Ɛnsɛ sɛ yɛde yɛn adwene si yɛn haw so araa ma yɛn werɛ fi ade a ehia paa no. Ɛno ne Yehowa tumidi a wɔbɛsan ho. Momma yɛnkae sɛ, nea yebetumi ayɛ de agyina Onyankopɔn tumidi akyi ne sɛ yebedi nokware wɔ sɔhwɛ a emu yɛ den mu te sɛ Hiob.
15. Sɛ yehyia sɔhwɛ na yedi nokware a, dɛn na efi mu ba?
15 Mfaso a ɛwɔ yɛn nokwaredi so no, sɛ yedwinnwen ho a, ebetumi akyekye yɛn werɛ. Adɛn ntia? Efisɛ sɛ yehyia sɔhwɛ a, ɛboa yɛn ma yetumi yɛ biribi. Ɛma yenya hokwan de kyerɛ sɛ yegyina Onyankopɔn tumidi akyi, na ɛnyɛ sɛ Yehowa bo afuw yɛn. (Mmeb. 27:11) Sɛ yehyia sɔhwɛ na yenya boasetɔ a, ‘ɛde anisɔ ba,’ na ɛhyɛ yɛn anidaso mu den. (Kenkan Romafo 5:3-5.) Hiob asɛm no ma yehu sɛ “Yehowa wɔ ayamhyehye ne mmɔborɔhunu.” (Yak. 5:11) Enti yebetumi anya awerɛhyem sɛ, sɛ yegyina Yehowa tumidi akyi a, obetua yɛn ka. Sɛ wei wɔ yɛn adwenem a, ɛbɛma ‘yɛanya boasetɔ akosi ase na yɛde anigye anya abodwokyɛre.’—Kol. 1:11.
FA W’ADWENE SI NEA EHIA PAA NO SO
16. Ɛnsɛ sɛ yɛn werɛ fi da sɛ Yehowa tumidi a wɔbɛsan ho no, ɛno na ehia paa. Adɛn ntia?
16 Ɛyɛ nokware, ɛnna fam sɛ yɛbɛkɔ so de yɛn adwene asi Yehowa tumidi a wɔbɛsan ho no so. Ɛtɔ mmere bi a, ebetumi ayɛ yɛn sɛ ɔhaw a yɛrehyia no abunkam yɛn so. Ɔhaw nketenkete mpo, sɛ yɛde yɛn adwene si so a, ebetumi ayɛ kɛse paa wɔ yɛn ani so. Enti, ɛnsɛ sɛ yɛn werɛ fi da sɛ, sɛ yehyia sɔhwɛ a emu yɛ den a, nea ehia paa ne sɛ yebegyina Onyankopɔn tumidi akyi.
17. Sɛ yɛkɔ so yɛ Yehowa adwuma a, ebetumi ama yɛde yɛn adwene asi Onyankopɔn tumidi a wɔbɛsan ho no so. Ɔkwan bɛn so?
17 Sɛ yɛkɔ so yɛ Yehowa adwuma bere nyinaa a, ebetumi aboa yɛn. Ɛbɛma yɛde yɛn adwene asi Onyankopɔn tumidi a wɔbɛsan ho no so. Nhwɛso bi ni. Ɔdansefo bi a yɛfrɛ no Renee fã dwudwoe, daa na ɔfa yaw mu, na onyaa kokoram. Bere a ɔda ayaresabea no, odii ayarefo, wɔn a wɔbɛsra ayarefo, ne wɔn a wɔyɛ adwuma wɔ hɔ no adanse. Ayaresabea baako bi deɛ, ɔdaa hɔ nnawɔtwe mmienu ne fã, na ɔde nnɔnhwerew 80 dii nkurɔfo adanse. Bere a Renee gyina owu ne nkwa nkwanta mpo no, ne werɛ amfi Yehowa tumidi ho asɛm no da. Ɛno maa ne ho dwoo no kakra.
18. Ɔkwan bɛn so na onuawa bi suahu ma yehu sɛ, sɛ yegyina Yehowa tumidi akyi a, mfaso wɔ so?
18 Yɛfa ɔhaw ne ahokyere nketenkete mu da biara da. Ɛno mu nso, ɛsɛ sɛ yɛde yɛn adwene si Yehowa tumidi ho asɛm no so. Jennifer kɔkaa wimhyɛn gyinabea bi nnansa. Ná ɔretwɛn wimhyɛn a ɔde bɛkɔ fie, nanso wimhyɛn a wɔbɛyɛ ho nhyehyɛe biara na nhyehyɛe no agye agu. Jennifer tee nka sɛ n’ani so atan no, na wabrɛ. Enti anka obetumi asu ne ho mmɔbɔ. Nanso, ɔbɔɔ mpae sɛ Yehowa mmoa no ma ontumi nka asɛmpa no nkyerɛ afoforo a na wɔn nso ani so atan wɔn no. Dɛn na efii mu bae? Odii nnipa bebree adanse, na ɔmaa nhoma pii. Ɔkae sɛ, “Ɛwom sɛ na makɔ ahokyere mu de, nanso mihui sɛ Yehowa aboa me. Ɔma minyaa ahoɔden de yii ne din ayɛ.” Nokwasɛm ne sɛ, Jennifer de n’adwene sii Yehowa atirimpɔw so.
19. Dɛn na Yehowa nkurɔfo yɛ wɔ ne tumidi ho?
19 Nokware som mufo nko ara na wogyina Yehowa tumidi akyi; atoro som mufo nyɛ saa. Efi teteete na Onyankopɔn nkurɔfo agyina ne tumidi akyi. Kyerɛwnsɛm no ma yehu sɛ Onyankopɔn tumidi ho asɛm na ehia paa. Enti yɛn a yɛwɔ nokware som mu no, ɛsɛ sɛ yɛn mu biara gyina Onyankopɔn tumidi akyi bere nyinaa.
20. Mmɔden a worebɔ sɛ wubegyina Yehowa tumidi akyi no, ɔte nka sɛn wɔ ho?
20 Mmɔden a worebɔ sɛ wobɛsom Yehowa nokwarem na wode boasetɔ agyina sɔhwɛ mu no kyerɛ sɛ wugyina ne tumidi akyi. Nya awerɛhyem sɛ Yehowa ani sɔ paa. (Dw. 18:25) Nea enti a ɛsɛ sɛ wufi wo koma nyinaa mu gyina Yehowa tumidi akyi ne sɛnea wubetumi ayɛ saa no, adesua a edi hɔ no bɛma woahu pii aka ho.


text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
1 Korintofo 11:1-34
11 Munsuasua me sɛnea me nso misuasua Kristo no.+2 Afei mekamfo mo, efisɛ mokae me ade nyinaa mu, na mukura nea mo nsa kae+ no mu sɛnea mede gyaa mo no ara.3 Nanso mepɛ sɛ muhu sɛ ɔbarima biara ti ne Kristo;+ ɔbea nso ti ne ɔbarima;+ Kristo nso ti ne Onyankopɔn.+4 Ɔbarima biara a ɔbɔ mpae anaa ɔhyɛ nkɔm na biribi kata ne ti no hyɛ ne ti aniwu;+5 na ɔbea biara a ɔbɔ mpae anaa ɔhyɛ nkɔm+ na ɔnkata ne ti no hyɛ ne ti aniwu,+ na ɔte sɛ ɔbea a wɔabɔ no tikwaw+ pɛpɛɛpɛ.6 Na sɛ ɔbea ankata ne ti a, ma onyi ne ti nhwi nso; na sɛ ɛyɛ aniwu sɛ ɔbea beyi ne ti nhwi anaa ɔbɛbɔ tikwaw+ a, ɛnde ma ɔnkata ne ti.+7 Na ɛnsɛ sɛ ɔbarima kata ne ti, efisɛ ɔyɛ Onyankopɔn suban+ ne n’anuonyam;+ na ɔbea de, ɔyɛ ɔbarima anuonyam.+8 Na ɔbarima mfi ɔbea mu, ɔbea mmom na ofi ɔbarima mu;+9 na bio nso ɛnyɛ ɔbea nti na wɔbɔɔ ɔbarima, na mmom ɔbarima nti na wɔbɔɔ ɔbea.+10 Ɛno nti na ɛsɛ sɛ ɔbea nya tumi ho sɛnkyerɛnne wɔ ne ti so,+ abɔfo+ no nti.11 Nea ɛka ho bio no, Awurade mu no, ɔbarima ntumi nkwati ɔbea, na ɔbea nso ntumi nkwati ɔbarima.+12 Na sɛnea ɔbea fi ɔbarima mu+ no, saa ara na ɔbarima nso nam ɔbea so na ɛbae;+ nanso nneɛma nyinaa fi Onyankopɔn mu.+13 Mo ankasa mummu atɛn: So ɛfata sɛ ɔbea bɔ Onyankopɔn mpae bere a ɔnkataa ne ti?14 So awosu ankasa nkyerɛ mo sɛ ɔbarima gyaw ne ti nhwi kusuu a, ɛnyɛ nidi mma no;15 na ɔbea de, sɛ ne ti nhwi dɔɔso a, ɛhyɛ no anuonyam?+ Efisɛ wɔde ne nhwi no ama no sɛ ne ti nkataso.+16 Nanso sɛ obi po+ amanne yi gye foforo tom+ a, yɛn de yenni foforo biara, Onyankopɔn asafo horow no nso saa ara.17 Nanso, bere a merema mo ahyɛde yi no, ɛnyɛ nkamfo na mede rema mo, efisɛ sɛ muhyiam a, ɛnyɛ adepa na moyɛ, na mmom adebɔne.+18 Nea edi kan koraa no, mate sɛ muhyiam sɛ asafo a, mpaapaemu wɔ mo mu;+ na migye di ɔkwan bi so.19 Na etwa sɛ fekuw+ ahorow nso ba mo mu, na ama wɔn a wɔfata no ada adi mo mu.+20 Enti sɛ muhyiam faako a, muntumi nni Awurade anwummeduan no,+21 efisɛ sɛ edu sɛ moredi a, obiara di n’ankasa anwummeduan ansa, ma enti ɔkɔm de obi na ɔfoforo nso abow.22 Munni afie a mudidi na monom wom anaa?+ Anaasɛ mubu Onyankopɔn asafo animtiaa, na mohyɛ wɔn a wonni hwee+ no aniwu? Dɛn na menka nkyerɛ mo? Menkamfo mo anaa? Eyi mu de, merenkamfo mo.23 Nea minya fii Awurade hɔ no ara na me nso mede maa mo, ɛne sɛ anadwo+ a wɔrebeyi Awurade Yesu ama no, ɔfaa paanoo,24 na ɔdaa ase wiei no, obubuu mu+ kae sɛ: “Eyi gyina hɔ ma me nipadua+ a wɔde bɛma mo. Monkɔ so nyɛ eyi mfa nkae+ me.”25 Saa ara na ɔyɛɛ kuruwa no+ bere a owiee anwummeduan no, na ɔkae sɛ: “Kuruwa yi gyina hɔ ma apam foforo+ a ɛnam me mogya+ so no. Bere biara a mobɛnom kuruwa yi ano no, monkɔ so mfa nkae+ me.”26 Na bere biara+ a mubedi paanoo yi anom kuruwa yi ano no, na morepae mu aka Awurade wu+ no akosi sɛ ɔbɛba.+27 Ne saa nti obiara a odi paanoo no anaa ɔnom Awurade kuruwa no ano ɔkwan a ɛnsɛ so no bedi Awurade nipadua ne ne mogya+ ho fɔ.+28 Nea edi kan no, ma onipa nhwehwɛ ne mu mfa nsɔ ne ho nhwɛ+ ansa na wadi paanoo no anom kuruwa no ano.29 Na nea odi na ɔnom a onnim nea nipadua no kyerɛ no, odi nom de atemmu+ ba n’ankasa so.30 Ɛno nti na mo mu bebree ayɛ mmerɛw na wɔyareyare, na ebinom nso adeda+ wɔ owu mu no.31 Na sɛ yetumi hu nipa ko a yɛyɛ a, ɛnde wɔremmu yɛn atɛn.+32 Nanso sɛ wobu yɛn atɛn+ a, Yehowa teɛ yɛn so+ sɛnea ɛbɛyɛ a wɔremmu yɛn fɔ+ nka wiase no ho.+33 Ne saa nti me nuanom, sɛ muhyiam sɛ morebedi+ a, montwɛn mo ho mo ho.34 Sɛ ɔkɔm de obi a, ma onnidi wɔ fie,+ na moammehyiam ammenya atemmu.+ Na nsɛm a aka no de, sɛ meba hɔ a na mɛtoto no yiye.


text:
AMANSAN MPAEMUKA A ƐFA ONIPA BIARA KYƐFA HO
NHYƐNMU
Esiɑne sɛ nidi ne biɑkoyɛ ne hokwɑn ɑ ɑdesɑmmɑ ɑbusuɑ no wɔ no ne ɑhofɑdi, ɑtɛntrenee ne ɑsomdwoe ɑ ewɔ wiɑse no nhyɛɑse,
Esiɑne sɛ obu ɑ wommu ne ɑnimtiɑɑ ɑ wɔde bu onipɑ biɑrɑ Kyɛfɑ no ɑkowie ɑtirimɔdenne ɑhorow mu no ɑpusuw wiɑse no ɑhonim, ne ɔhwɛ ɑ yɛhwɛ kwɑn sɛ wiɑse bi rebɑ ɑ ɑdesɑmmɑ benyɑ ɑhofɑdi wɔ ɔkɑsɑ ne gyidi ho, nɑ wɔɑbɔ dɑwuru sɛ osuro ne ohiɑ jo ɑhofɑdi ne ɔmɑnfo botɑe,
Esiɑne sɛ neɑ ɛbɛyɛ nɑ ɔmɑnfo remfɑ ɑtuɑtew kwɑn so sɛ neɑ etwɑ to de ɑtu ɑtirimɔden ne nhyɛso ɑgu, nti, ɛsɛ sɛ yɛde mmɑrɑ sodi bɔ onipɑ biɑrɑ kyɛfɑ ho bɑn,
Esiɑne sɛ ɛho hiɑ sɛ yɛbɛmɑ ɑyɔnkofɑ ɑbɛdɑ ɑmɑn horow ntɑm,
Esiɑne sɛ nnipɑ ɑ wɔwɔ Amɑnɑmɑn Nkɑbom no Mmɑrɑ no mu no ɑgye sɛ wogye onipɑ biɑrɑ kyɛfɑ tom, nɑ wogye tom sɛ onipɑ desɑni biɑrɑ nyɑ ne kyɛfɑ, nidi ne ɔsom ɑ wɔsom bo; ɑfei wogye mmɑrimɑ ne mmeɑ Kyɛfɑ tom, nɑ wɔbɔ mmɔden sɛ wɔbɛmɑ ɔmɑnfo ɑtu mpɔn wɔ ɑsetenɑ pɑ mu wɔ ɑhofɑdi bebree mu,
Esiɑne sɛ Kuw Mmɑ ɑhyɛ bɔ sɛ wɔne Amɑnɑmɑn Nkɑbom mo bɛyɛ biɑko de ɑmɑ ɑmɑn nyinɑɑ ɑnyɑ obu ɑmɑ onipɑ biɑrɑ kyɛfɑ ne ɑhofɑdi ɑhorow no
Esiɑne sɛ Kyɛfɑ ne ɑhofɑdi ɑhorow ho hiɑ sen biɑrɑ nɑ ɑmɑ bɔhyɛ yi ɑbɑ mu korɑɑ nti,
Ɛnde, Afei,
Kuw Kɛse No
Pɑe mu kɑ
Amɑnsɑn Mpɑemukɑ ɑ ɛfɑ Onipɑ Biɑrɑ Kyɛfɑ ho no
Sɛ mmɔdenbɔ gyinɑpɛn mɑ nkurɔfɔ ne ɑmɑn nyinɑɑ, ɑ yɛn botɑe ne sɛ nnipɑ nkorɛnkorɛ ne ɑmɑn nyinɑɑ bɛkɑe sɑɑ Mpɑemukɑ yi bere nyinɑɑ, nɑ wɔnɑm ɔkyerɛkyerɛ ne nhomɑsuɑ so ɑkyerɛ obu ɑmɑ sɑɑ kyɛfɑ ne ɑhofɑdi ɑhorow yi, nɑ wɔde nkɑkrɑnkɑkrɑ ɑmɑ nnipɑ ɑ wɔwɔ wɔn ɑ wɔwɔ ɑmɑnnɔne ɑte ɑse, ɑgye ɑtom, ɑdi so pɛpɛɛpɛ wɔ nnipɑ ɑ wɔwɔ Kuw Mmɑ no ɑnkɑsɑ mɑn mu, ne ɔmɑnfo ɑ wɔtete wɔn nsɑsesin mu.
Ahyɛde 1
Wɔɑwo ɑdesɑmmɑ nyinɑɑ sɛ nnipɑ ɑ wɔwɔ ɑhofɑdi. Wɔn nyinɑɑ wɔ nidi ne kyɛfɑ koro. Wɔwɔ ɑdwene ne ɑhonim, nɑ ɛsɛ sɛ wobu wɔn ho wɔn ho sɛ ɑnuɑnom.
Ahyɛde 2
Ɛsɛ sɛ obiɑrɑ nyɑ kyɛfɑ ne ɑhofɑdi ɑhorow ɑ wɔɑkɑ ho ɑsɛm wɔ Mpɑemukɑ yi mu no ɑ nnipɑ ɑnimhwɛ ɑnɑɑ nyiyim nni mu, te sɛ ebiɑ ɑbusuɑ ɑ ofi mu, ɑhosu, sɛ ɔyɛ ɔbeɑ ɑnɑɑ ɔbɑrimɑ, sɛ ɔkɑ kɑsɑ bi ɑnɑɑ ɔwɔ kuw bi mu, sɛ ɔwɔ ɑhode, sɛ wɔwoo no ɔkwɑn bi so no mfɑ ho korɑɑ.
Bio, wɔrenyɛ nyiyim biɑrɑ esiɑne obi ɑmɑnyɔ ɑnɑɑ ɔmɑn ɑnɑɑ ɑsɑse ɑ obi fi so no nti. Ɛmfɑ ho hwee sɛ ɔmɑn no de ne ho ɑnɑɑsɛ ɛbɑtɑ ɔmɑn foforo bi ho, ɑnɑɑ nso enni n; ɑnkɑsɑ ho so, ɑnɑɑsɛ Ɔmɑn foforo bi nɑ edi wɔn so.
Ahyɛde 3
Obiɑrɑ wɔ nkwɑ, ɑhofɑdi ne ne nipɑbɑn ho ɑhobɑnbɔ.
Ahyɛde 4
Wɔremfɑ obiɑrɑ nkɔ nkoɑsom ɑnɑɑ nkoɑyɛ mu. Wɔɑbɑrɑ nkoɑsom ne nkoɑtɔ ne neɑ ɛtete sɑɑ nyinɑɑ.
Ahyɛde 5
Ɛnsɛ sɛ wɔde ɑninyɑnne, ɑtirimɔden, ne neɑ ɛmfɑtɑ sɛ wɔde yɛ nnipɑ ɑnɑɑ ɑyɑyɑde biɑrɑ twe obiɑrɑ ɑso.
Ahyɛde 6
Mmɑrɑ mu no, onipɑ biɑrɑ wɔ ho kwɑn sɛ wogye no tom sɛ onipɑ.
Ahyɛde 7
Nnipɑ nyinɑɑ yɛ pɛ wɔ mmɑrɑ ɑnim, nɑ ɛsɛ sɛ wɔnɑm mmɑrɑ so bɔ obiɑrɑ ho bɑn ɑ nyiyim biɑrɑ nni mu. Obiɑrɑ wɔ bɑnbɔ koro no ɑrɑ ɑ esiw nyiyim ɑ ɛsɛe Mpɑemukɑ kwɑn no kyɛfɑ no bi.
Ahyɛde 8
Obiɑrɑ wɔ neɑ ne mɑn ɑsɛnnii mmɑrɑ ɑhyehyɛ ɑto hɔ ɑ wɔyɛ de pɑtɑ neɑ obi ɑfom no no hokwɑn ɑnɑɑ kyɛfɑ.
Ahyɛde 9
Wɔrenkyere obi, mfɑ no nto ɑfiɑse ɑnɑɑ wɔrempɑm no mfi ne mɑn mu ɔkwɑ ɑre kwɑ.
Ahyɛde 10
Obiɑrɑ wɔ hokwɑn sɛ ɑsɛnnifo ɑ wonni obiɑrɑ ɑfɑ ɑ wɔnyɛ nyiyim di n'ɑsɛm wɔ peteem sɛneɑ wɔyɛ onipɑ biɑrɑ, de kyerɛ ne kyɛfɑ ne n'ɑsɛde ɑhorow wɔ mmɑrɑto bi ɑ wɔde tiɑ no ho.
Ahyɛde 11
- Asɛm ɑ obi di nɑ odi mu fɔ mɑ wɔtwe n'ɑso no wɔremfɑ nto onipɑ biɑrɑ so gye sɛ wɔnɑm mmɑrɑ so ɑdi onii no ɑsɛm wɔ n'ɑkyigyinɑfo ɑnim ɑbu no fɔ ɑnsɑ.
- Sɛ obi yɛ bɔne bi nɑ ɑkyiri yi wohu sɛ ɑnkɑ ɛsɛ sɛ wɔtwe n'ɑso, nɑnso bere ɑ onii yo yɛɛ sɑɑ bɔne no, nɑ ne mɑn ɑnɑɑ ne mɑn ne ɑmɑn foforo bi mmɔɔ mu nyɛɛ mmɑrɑ bi ɑ etiɑ bɔne no ɑ, ɛnde ɛnsɛ sɛ wɔtwe ɔdebɔneyɛfo no ɑso. Sɑɑ ɑrɑ nso nɑ wɔreemfɑ ɑsotwe ɑ emu yɛ duru mmɑ bɔne bi nsen neɑ ɛwɔ hɔ bere ɑ wɔyɛɛ sɑɑ bɔne no.
Ahyɛde 12
Wɔremfɑ neɑ mmɑrɑ nnim biɑrɑ so nhiɑhiɑ obiɑrɑ ho wɔ ne kokoɑmsɛm, n'ɑbusuɑ, ne fi ne ne mfɛfo ntɑm ɑsɛm bi ho. Sɑɑ ɑrɑ nɑ wɔrentiɑtiɑ ne nidi ne n'ɑnuonyɑm so. Obiɑrɑ wɔ bɑnbɔde yi kyɛfɑ ɑ mmɑrɑ tɑɑ ɑkyi.
Ahyɛde 13
- Obiɑrɑ wɔ kyɛfɑ ɑnɑɑ hokwɑn sɛ okyinkyin ɑnɑɑ ɔtenɑ bɑɑbiɑrɑ wɔ neɑ ne mɑn ɑhye ɑno kɔkɑ.
- Obiɑrɑ wɔ ne kyɛfɑ ɑnɑɑ hokwɑn sɛ ofi ɔmɑn biɑrɑ mu, ɑ n'ɑnkɑsɑ de kɑ ho, nɑ ɔsɑn kɔ ne mɑn mu bio.
Ahyɛde 14
- Obiɑrɑ wɔ kyɛfɑ ɑnɑɑ hokwɑn sɛ esiɑne ɑmɑnyɛsɛm ho ɔtɑɑ bi nti ɔkɔ ɔmɑn foforo bi mu kɔpɛ guɑnkɔbeɑ.
- Sɑɑ Kyɛfɑ ɑnɑɑ hokwɑn yi yerɑ bere ɑ guɑnkɔ no nnyinɑ ɑmɑnyɛsɛm mu ɑmɑnenyɑ ɑnɑɑ Amɑnɑmɑn Nkɑbom gyinɑe so.
Ahyɛde 15
- Obiɑrɑ wɔ kyɛfɑ ɑnɑɑ hokwɑn sɛ ɔyɛ ɔmɑnbɑ wɔ bɑɑbiɑrɑ.
- Wɔremfɑ biribi ɑ ɛnnɑm mmɑrɑ so nsiw obiɑrɑ mɑnbɑyɛ ho kwɑn. Sɛ obi pɛ sɛ ɔsɑkrɑ ne mɑnbɑyɛ fi bɑɑbiɑrɑ nso ɑ, wɔrensiw no kwɑn.
Ahyɛde 16
- Sɛ mmɑrimɑ ɑnɑɑ mmeɑ bi du wɔn mpɑnyin ɑfe so, nɑ wɔn ɑbusuɑ, wɔn mɑn ɑnɑɑ wɔn ɑsɔre mu nhyehyɛe nsiw wɔn mu ni kwɑn ɑ, ɛnde wɔwɔ kyɛfɑ ɑnɑɑ hokwɑn sɛ wɔwɑre kyekye ɑbusuɑ. Wɔn nyinɑɑ wɔ ɑwɑre mu kyɛfɑ pɛ wɔ wɔn ɑwɑre ne wɔn ɑwɑregu berem.
- Okunu ne ɔyere nko ɑrɑ nɑ ɛsɛ sɛ wɔpene so kɑ wɔn ɑwɑre bom sɛ ɑwɑrefo.
- Okunu ne ɔyere ne mmɑ ɑbusuɑbɔ no ne kuwyɛ ɑbɔse fekuw biɑrɑ mu, ɛsɛ sɛ fekuw ɑnɑɑ ɔmɑn no bɔ sɑɑ ɑbusuɑkuw yi ho bɑn.
Ahyɛde 17
- Obiɑrɑ wɔ ho kwɑn sɛ ɔno nko ɑrɑ pɛ ɑhonyɑde ɑnɑɑsɛ ɔne ɑfoforò pɛ bi.
- Wɔremfɑ neɑ eenyinɑ mmɑrɑ so nnye obi ɑhonyɑde mfi ne nsɑm.
Ahyɛde 18
Obiɑrɑ wɔ ɑdwenem nsusuwii, ɑhonim ne nyɑmesom biɑrɑ ɑ ɔpɛ ho kyɛfɑ ɑnɑɑ ɛho kwɑn. Sɑɑ kyɛfɑ ɑnɑɑ hokwɑn yi mɑ obi de ne ho sɛ ɔbɛsɑkrɑ ne nyɑmesom ɑnɑɑ ne gyidi, ɛmɑ obiɑrɑ de ne ho sɛ ɔhwehwɛ ɑnkorɑnkoro ɑnɑɑ ɔdodow nyɑmesom, ɑnɑɑ ɔne ɑfoforo bom som wɔ peteem ɑnɑɑ kokoɑm, nɑm so yi ne nyɑmesom ɑnɑɑ gyidi ɑdi wɔ kyerɛkyɛrɛ, nneyɛe ne ɔsom mu.
Ahyɛde 19
Obiɑrɑ wɔ ne kyɛfɑ ɑnɑɑ hokwɑn sɛ ɔkɑ n'ɑdwene ne nsusuwii. Sɑɑ kyɛfɑ yi mɑ obiɑrɑ kurɑ ne nsusuwii mu ɑ obiɑrɑ nnye no ɑsɑbɑwmu. Ɔwɔ hokwɑn sɛ ɔhwehwɛ ɑnɑɑ otie ɑdesuɑde ne nsusuwii biɑrɑ, nɑ ɔno nso nɑm ɔkwɑn biɑrɑ so mɑ ɑfoforo te ɑ ɑmɑn ɑhye nsiw eyi ho kwɑn.
Ahyɛde 20
- Obiɑrɑ wɔ hokwɑn sɛ ɔkɔ ɑsomdwoe nhyiɑm ɑse ɑnɑɑ ɔdɔm fekuw biɑrɑ.
- Ɛnsɛ sɛ wɔhyɛ obiɑrɑ sɛ ɔnkɔdɔm fekuw bi.
Ahyɛde 21
- Obiɑrɑ wɔ hokwɑn sɛ onyɑ kyɛfɑ wɔ ne mɑn mu Abɑn mu, sɛ ɛyɛ tee ɑnɑɑ ɛnɑm ɑnɑnmusifo so.
- Obiɑrɑ wɔ kyɛfɑ koro wɔ ne mɑn nu ɔsom ɑdwumɑ ho.
- Ɔmɑnfo no pɛ nɑ ɛbɛyɛ Abɑn no nnyinɑso. Wɔnɑm ɑbɑtow ɑ wɔnɑm so pɑw nnipɑ ɑ ɛyɛ kokoɑm ɔdodow ɑdeyɛ ɑ wɔɑhyehyɛ ne bere ɑto hɔ so nɑ ɛbɛdɑ ɔpɛ yi ɑdi.
Ahyɛde 22
Onipɑ biɑrɑ, sɛ ɔyɛ fekuw muni yi, wɔ ne kyɛfɑ wɔ ɑkyigyinɑ ɑ ɔmɑn no ɑnɑɑ ɔmɑn no ne ɑmɑn ɑfoforo ɑbom ɑpere ɑnyɑ no ho sɛneɑ ɔmɑn no nhyehyɛe ne sikɑsɛm te. Onipɑ biɑrɑ wɔ sikɑsɛm, ɔmɑnbɑyɛ ne ɑmɑmmerɛ ho kyɛfɑ ɑ ɛho hiɑ mɑ ne nidi ne ne nipɑsu.
Ahyɛde 23
- Obiɑrɑ wɔ ɑdwumɑyɛ ho kyɛfɑ, ɔde ne ho sɛ ɔpɑw ɑdwumɑ ɑ ɔpɛ sɛ ɔyɛ, ɔwɔ ɑdwumɑyɛ mu nhyehyɛe pɑ ne emu bɑnbɔ no ho kyɛfɑ.
- Obiɑrɑ wɔ ɑdwumɑyɛ ne ɛso ɑkɑtuɑ ɑ wɔde mɑ no ho kyɛfɑ ɑ nyiyim biɑrɑ nni mu.
- Obiɑrɑ ɑ ɔyɛ ɑdwumɑ no wɔ ne kyɛfɑ ɑ ɛsɛ sɛ onyɑ wɔ ɑkɑtuɑ ɑ ɛfɑtɑ ɑ ɛbɛmɑ ɔne n'ɑbusuɑfo ɑnyɑ ɑtenɑye ɑ ɛfɑtɑ onipɑ nidi ho. Sɛ ehiɑ nso ɑ, ɛsɛ wɔde fekuwbɔ mu ɑkyigyinɑ kɑ ho.
- Ɛyɛ obiɑrɑ kyɛfɑ sɛ ɔhyɛ ɑdwumɑyɛfo fekuw ɑse ɑnɑsɛ nso ɔdɔm bi, nɑ ɔnɑm so bɔ ne yiyedi ho bɑn.
Ahyɛde 24
Obiɑrɑ wɔ ɔhome ne bɔnnɔdi bere ho kyɛfɑ. Nnɔnhwerew ɑ wɔɑhyehyɛ sɛ wɔde yɛ ɑdwumɑ ɑ ɛmmoro so ne ɑdwumɑ mu ɑkwɑmmɑ bere ɑ wotuɑ odwumɑyeni no kɑ nso kɑ ho.
Ahyɛde 25
- Obiɑrɑ wɔ ne kyɛfɑ ɑnɑɑ hokwɑn sɛ ɔne n'ɑbusuɑfo nyɑ ɑsetenɑ yi mu yiyedi ɑ ɛmɑ ɔne n'ɑbusuɑfo nyɑ ɑhoɔden ne ɑsetenɑ pɑ. Aduɑn, ɑdurɑde, ɑfi, ɑyɑresɑ ne fekuw mu ɔsom ɑdwumɑ nso kɑ ho. Sɑɑ ɑrɑ nso nɑ ɛyɛ obiɑrɑ kyɛfɑ sɛ onyɑ ɑkyigyinɑ ɑ wɔde mɑ obi ɑ onni ɑdwumɑ bi yɛ ɑnɑɑ ɔyɑre ɑnɑɑ odi kunɑ ɑnɑɑ wɑbɔ ɑkorɑ ɑnɑɑ ɑberewɑ ɑnɑɑ ɑsetenɑ mu ɑhyiɑkwɑ mmɑ n'ɑni nwie gye wɔ ɑsetenɑ mu ho.
- Ɛsɛ sɛ wɔde ɔhwɛ pɑ hwɛ ɔbɑɑtɑn ne ɔbɑ biɑrɑ. Ɛmfɑ ho hwee sɛ mmofrɑ bi yɛ ɑwɑrefo mmɑ ɑnɑɑ mpenɑfo mmɑ. Ɛsɛ sɛ wɔn nyinɑɑ nyɑ wɔn kyɛfɑ wɔ ɑsetenɑ mu bɑnbɔ ho.
Ahyɛde 26
- Obiɑrɑ wɔ ho kwɑn sɛ osuɑ ɑde. Anyɛ yiye korɑɑ no, ɛsɛ sɛ obiɑrɑ nyɑ sukuukɔ ɑnɑɑ ɑdesuɑ kwɑ wɔ ne mmofrɑɑse wɔ nneɛmɑ nketenkete bi ho. Ɛsɛ sɛ wɔde ɔhyɛ to ho mɑ obiɑrɑ nyɑ mmofrɑɑse ɑdesuɑ. Mfiridwumɑ ho ɑdesuɑ ne dwumɑdi ɑhorow no suɑ ɑnɑɑ sukuupɔn mu ɑdesuɑ ho de, obiɑrɑ benyɑ ne kyɛfɑ sɛneɑ n'ɑdwene ne ne mmɔdenbɔ kyerɛ.
- Ɛsɛ sɛ ɑdesuɑ nyinɑɑ botɑe yɛ neɑ ɛhwehwɛ nkɔso mɑ onipɑduɑ ne obu mu denhyɛ mɑ ɑdesɑmmɑ kyɛfɑ ɑ ɛfɑ nnipɑ ɑhofɑdi horow no ho. Eyi bɛmɑ nteɑse, denyɛ ne ɑyɔnkofɑ ɑbɑ ɑmɑn, mmusuɑ ɑnɑɑ ɑsɔre horow nyinɑɑ ntɑm. Ɛbɛhyɛ Amɑnɑmɑn Nkɑbom no den ɑmɑ ɑsomdwoe ɑbɑ wiɑse.
- Awofo wɔ kyɛfɑ ɑnɑɑ hokwɑn ɑ ɛso sɛ wɔbɛpɑw nhomɑsuɑ ko ɑ wɔpɛ ɑmɑ wɔn mmɑ.
Ahyɛde 27
- Obiɑrɑ wɔ ne kyɛfɑ ɑnɑɑ hokwɑn sɛ ɔde ne ho frɑ kwɑsɑfo ɑmɑmmerɛ mu. Ɔwɔ ne kyɛfɑ ɑnɑɑ hokwɑn wɔ mfɑso ɑ efi nyɑnsɑsuɑ ne ɑbɔdemuhwehwɛ mu bɑ no mu.
- Obiɑrɑ wɔ nnepɑ ɑ efi ɑbɔdemuhwehwɛ, nhomɑsuɑ ɑnɑɑ nsɑɑnodwumɑ ɑdeyɛ bi ɑ ɔde ne nsusuwii ɑmɑ ɑbɑ no mu kyɛfɑ.
Ahyɛde 28
Obiɑrɑ wɔ ho kwɑn sɛ onyɑ fekuw ɑnɑɑ ɑmɑnɑmɑn nhyehyɛe ɑ ekurɑ kyɛfɑ ne ɑhofɑdi horow ɑ wɔɑbobɔ din wɔ Mpɑemukɑ yi mu no mu.
Ahyɛde 29
- Obiɑrɑ wɔ ne kwɑsɑfo ɑsɛde ɑ ɛno mu nɑ sɛ ɔyɛ ɑ, ɔnɑm so mɑ onyin ɑ ne nipɑduɑ nyin no wie pɛyɛ.
- Ansɑ nɑ obiɑrɑ benyɑ ne kyɛfɑ ne ɑhofɑdi no, gye sɛ ɔno nso ɑyɛ neɑ mmɑrɑ hwehwɛ wɔ ne ho sɛ ɔyɛ mɑ ɑfoforo mɑ wɔn nso nyɑ wɔn kyɛfɑ ne ɑhofɑdi. ɛsɛ sɛ onii no bɔ ɔbrɑ pɑ, nɑ ɔkyerɛ obu mɑ guɑsodeyɔ ne ɔdodow ɑmɑmmu mu yiyedi.
- Ɛnsɛ sɛ sɑɑ kyɛfɑ ɑnɑɑ ho kwɑn ɑhorow yi yɛ neɑ ɛne Amɑnɑmɑn Nkɑbom no ɑtitimpɔw ne gyinɑpɛn bɔ ɑbirɑ.
Ahyɛde 30
Ɛnse sɛ onipɑ biɑrɑ kyerɛ nsɛm ɑ ɛwɔ Mpɑemukɑ yi mu no ɑse sɛ ɛyɛ ɑde bi ɑ ɛmɑ Ɔmɑn, fekuw ɑnɑɑ onipɑ bi kyɛfɑ ɑnɑɑ tumi, nɑm so sɛe kyɛfɑ ne ɑhofɑdi horow ɑ wɔɑbobɔ din wɔ nhomɑ yi mu no.


text:
WIASE NSƐM
Nea Ɛrekɔ so Wɔ Nyamesom Mu
Sɛ yɛbɛka a, anka ɛsɛ sɛ nyamesom ka yɛn bom, nanso ɛno mmom na ɛde mpaepaemu ne ntɔkwa ba.
Wiase
Sɛ wokyɛ wiase nnipa mu nnan a, emu mmiɛnsa te aman a wɔabra nyamesom mu, anaasɛ ebia nnipa a wɔwɔ hɔ mpɛ nyamesom. Yɛhwɛ mfie kakra a abɛsen kɔ no a, yɛhu sɛ nnipa pii resɔre tia nyamesomfoɔ.
SUSU HO: Adɛn nti na ebinom tan nyamesomfoɔ?—Mateo 23:27, 28; Yohane 15:19.
England
Ɔmanpanin dada Tony Blair kaa wɔ atesɛm krataa a ɛde Observer mu sɛ, nyamesom ama amumɔyɛsɛm abu so. Ɔtoaa so sɛ: “Ntɔkwa a ɛrekɔ so nnansa yi no mu pii mfi amanyɔsɛm te sɛ kane no. Mmom mpɛn pii no, ɛfi nneɛma bi te sɛ nyamesom ne kasa a obi ka.”
SUSU HO: Adɛn nti na nyamesom apaapae nnipa mu saa?—Marko 7:6-8.
Australia
Australia Asoɛe a ɛhwɛ ɔman no akontaabu so bɔ amanneɛ sɛ, sɛ woyi Australiafoɔ 5 si hɔ a, 1 nni ɔsom biara mu. Asoɛe no san ka sɛ: “Wɔn a wɔseɛ sɛ wɔkɔ asɔre mpo no, ɛnyɛ papa biara.” Sɛ woyi mmarima 100 a wɔse wɔkɔ asɔre si nkyɛn a, wɔn mu 15 pɛ na wɔtaa de wɔn ho hyɛ asɔre no dwumadie mu, na mmaa nso 22 pɛ na wɔyɛ saa.
SUSU HO: Nneyɛe bɔne bɛn na ɛrekɔ so wɔ ɔsom ahodoɔ mu nnɛ?—Mateo 7:15-20.


text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Mmebusɛm 8:1-36
8 Ɛnyɛ nyansa na ɛteɛm,+ na nhumu ma ne nne so?+2 Egyina sorosoro,+ ɔkwan so, nkwanta so.3 Ɛteɛm denneennen+ wɔ kurow apon ho, kurotia,+ abobow ano sɛ:4 “Mo, nnipa mma na merefrɛ mo, na mema me nne so kyerɛ adesamma.+5 Agyimfo, momma mo ani ntew;+ na nkwasea nso, munnya ntease koma.+6 Muntie, efisɛ nea ehia ho asɛm na mereka,+ na teeyɛ+ ho asɛm na mibue m’ano ka.7 Sɛ mibue m’ano a, nokware na mebrɛ me nne ase ka;+ na m’ano kyi amumɔyɛsɛm.+8 M’anom nsɛm nyinaa nam trenee mu.+ Akɔntɔnkyesɛm anaa nsɛm a akyinkyim biara nni mu.+9 Ne nyinaa teɛ ma nea ɔwɔ nhumu, na edi mu ma wɔn a wɔanya nimdeɛ.+10 Momfa me nteɛso, na ɛnyɛ dwetɛ, ne nimdeɛ, na ɛnyɛ sika amapa.+11 Efisɛ nyansa ye sen mmota,+ na afɛfɛde foforo biara ne no nsɛ.+12 “Me, nyansa, me ne anitew+ na ɛte, na mewɔ nimdeɛ ne adwempa.+13 Yehowa suro ne bɔne tan.+ Ahomaso ne ahantan+ ne ɔkwammɔne ne nkontompo ano+ de, mikyi.14 Mewɔ afotu+ ne nyansa.+ Me—ntease;+ mewɔ tumi.+15 Me so na ahene nam di tumi, na atumfoɔ hyɛ adetrenee+ ho mmara.16 Me so na atitiriw nam di tumi sɛ atitiriw,+ na mmapɔmma nyinaa nam bu atɛn, trenee mu.+17 Wɔn a wɔdɔ me no,+ wɔn na medɔ wɔn, na wɔn a wɔhwehwɛ m’akyi kwan no, wɔn na wohu me.+18 Ahonya ne anuonyam yɛ me dea,+ agyapade ne trenee.+19 M’aba ye sen sika, ɛsen sika a wɔasɔn so, na me nnɔbae ye sen dwetɛ+ amapa.20 Trenee tempɔn mu na menam,+ atɛntrenee+ akwan mfinimfini,21 sɛ mɛma wɔn a wɔdɔ me anya adepa adi;+ na mɛma wɔn asan ayɛ amaama.+22 “Yehowa na ɔbɔɔ me de fii ne kwan ase,+ ne nnwuma a efi teteete no mu nea edi kan.+23 Ɔde me sii hɔ fii teteete,+ mfiase no, ansa na asase reba.+24 Subun biara nni hɔ no, na wɔawo me,+ nsuti a ɛba nsu pii biara nni hɔ no,25 ansa na wɔde mmepɔw resisi hɔ,+ na nkoko nnya mmae no, na wɔawo me.26 Onnya nyɛɛ asase+ ne kwae na ɔnhyɛɛ ase nyɛɛ asase+ so dɔte no,27 osiesiee ɔsoro no, na mewɔ hɔ;+ otwaa subun ani kontonkron+ no,28 ɔde amununkum sensɛn ɔsoro pintinn,+ na ɔyeree subun asuti mu+ no,29 otwaa ɛpo hye na nsu ammu ne mmara so,+ bere a ɔhyehyɛɛ asase+ fapem no,30 ná mewɔ ne nkyɛn sɛ odwumayɛni a ne ho akokwaw,+ ná meyɛ obi a ɔpɛ m’asɛm yiye+ daa nyinaa, na m’ani gyee n’anim daa,+31 m’ani gyee n’asase+ a ɛma nnɔbae no ho, na nnipa mma ho nsɛm na na ɛda me koma so.+32 “Enti afei me mma, muntie me; anigye ne wɔn a wɔfa m’akwan so ampa.+33 Tie nteɛso na hu nyansa,+ na mmu w’ani ngu so da.+34 Anigye ne onipa a otie me na ɔwɛn m’abobow ano daa nyinaa, na ɔwɛn me pon ano apongua.+35 Nea ohu me no benya nkwa,+ obenya adom afi Yehowa hɔ.+36 Nea onhu me no yɛ ne kra bɔne;+ wɔn a wokyi me nyinaa dɔ owu.”+


text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Romafo 5:1-21
5 Enti, afei a wofi gyidi mu abu yɛn bem+ yi, momma yɛne Onyankopɔn nnya asomdwoe+ denam yɛn Awurade Yesu Kristo so,2 nea yɛnam ne so nso de gyidi anya adom a yegyina mu seesei yi mu kwan+ no; na momma yenni ahurusi wɔ Onyankopɔn anuonyam ho anidaso+ no mu.3 Na ɛnyɛ ɛno nko, na mmom momma yenni ahurusi bere a yɛwɔ ahohia mu,+ efisɛ yenim sɛ ahohia de boasetɔ ba;+4 boasetɔ nso de anisɔ ba;+ anisɔ nso de anidaso ba,+5 na anidaso no nni huammɔ;+ efisɛ wɔnam honhom kronkron+ a wɔde ama yɛn no so ahwie Onyankopɔn dɔ+ agu yɛn koma mu.+6 Nokwarem no, bere a yɛda so yɛ mmerɛw+ no, Kristo wu maa amumɔyɛfo wɔ bere a wɔahyɛ no mu.+7 Na ɛbɛyɛ den sɛ obi bewu ama onipa trenee;+ ɛwom, ebia onipa pa+ de, obi besi ne bo sɛ obewu ama no.+8 Nanso Onyankopɔn yi ne dɔ+ a ɔdɔ yɛn no kyerɛ, efisɛ yɛda so yɛ nnebɔneyɛfo no, Kristo wu maa yɛn.+9 Enti nea ɛkyɛn saa no, esiane sɛ afei wɔnam ne mogya so abu yɛn bem+ nti na wɔnam ne so begye yɛn afi abufuw mu.+10 Na sɛ bere a na yɛyɛ atamfo+ no wɔnam ne Ba no wu so pataa yɛne Onyankopɔn ntam+ a, nea ɛsen saa no, afei a wɔapata yɛne ne ntam yi, wɔnam ne nkwa so begye yɛn.+11 Na ɛnyɛ ɛno nko, na mmom yɛnam yɛn Awurade Yesu Kristo a yɛafa no so anya mpata+ no so di Onyankopɔn mu ahurusi nso.12 Ɛno nti ɛnam onipa biako+ so na bɔne baa wiase, na owu+ nam bɔne so bae, ma owu trɛw kaa nnipa nyinaa, efisɛ wɔn nyinaa ayɛ+ bɔne.13 Ansa na Mmara no reba no, na bɔne wɔ wiase, nanso sɛ mmara nni hɔ a, wommu obiara fɔ wɔ bɔne ho.+14 Nanso owu dii hene fii Adam so besii Mose so,+ na edii wɔn a wɔanyɛ bɔne te sɛ Adam,+ a na ɔsɛ nea ɔbɛba no,+ mmarato no mpo so.15 Na ɛnyɛ sɛnea mfomso no te no na akyɛde no nso te, efisɛ sɛ obiakofo bɔne nti na nnipa bebree wui a, ɛnde Onyankopɔn adom ne n’akyɛde abu so akyɛn so ama nnipa bebree. Na wɔde akyɛde yi ne adom no nam onipa biako,+ Yesu Kristo, so ama.+16 Afei nso ɛnyɛ sɛnea nneɛma nam onipa biako a ɔyɛɛ bɔne so bae no+ na akyɛde+ no nso te. Na bɔne biako a ɛde atemmu+ bae no kowiee afobu+ mu, nanso akyɛde a edii bɔne pii akyi no kowiee bembu mu.+17 Na sɛ onipa biako no bɔne+ na ɛmaa owu nam no so dii hene+ a, ɛnde nea ɛsen saa no, wɔn a wonya adom+ ne trenee akyɛde+ boro so no nam obiakofo no, Yesu Kristo,+ so bedi hene+ wɔ nkwa mu.18 Enti afei, sɛnea bɔne biako de afobu baa nnipa ahorow nyinaa so no,+ saa ara na adetrenee biako+ ma wobu nnipa ahorow nyinaa+ bem ma nkwa.+19 Na sɛnea onipa biako no asoɔden maa nnipa bebree+ bɛyɛɛ abɔnefo no, saa ara na obiakofo no setie+ bɛma nnipa bebree+ ayɛ treneefo.+20 Afei Mmara+ no bɛkaa ho na bɔne adɔɔso.+ Nanso bere a bɔne+ dɔɔso no, adom+ dɔɔso boroo so.21 Atirimpɔw bɛn ntia? Nea ɛbɛyɛ a sɛnea bɔne ne owu dii hene+ no, adom+ nso nam trenee so bedi hene, na ɛnam yɛn Awurade Yesu Kristo so akowie daa nkwa+ mu.


text:
ASƐM A ƐDA SO | WO DƆFO BI WU A DƐN NA WOBƐYƐ?
Wudi Awerɛhow a Ɛyɛ Bɔne Anaa?
Ɔyare bi abɔ wo pɛn? Ebia ankyɛ koraa na wo ho tɔɔ wo, enti ɛho asɛm afi wo tirim. Nanso sɛ wo biribi wu na woredi awerɛhow a, ɛno de ɛnyɛ ɛnnɛ ne ɔkyena asɛm. Nhoma bi a Dr. Alan Wolfelt kyerɛwee mu no, ɔkae sɛ: “Awerɛhodi de, ‘entumi mfi hɔ korakora,’” nanso “sɛ bere pii twam na nkurɔfo nso kyekye wo werɛ a, w’awerɛhow no so bɛtew.”—Healing a Spouse’s Grieving Heart.
Wo de, yɛnhwɛ nea agya panyin Abraham yɛe bere a ne yere wui no. Bible ka sɛ: “Abraham fii ase gyam Sara na osuu no.” (New World Translation, 2013 Edition) Asɛm “fii ase” a wɔde dii dwuma wɔ ha no betumi akyerɛ sɛ ɛnyɛ da koro na Abraham dii Sara wu no ho awerɛhow; ɛbɛyɛ sɛ ɛkyɛe. * Yakob nso, bere a ne mma no daadaa no ma onyaa adwene sɛ aboa bi akyere Yosef awe no, odii awerɛhow “nna pii,” na obiara antumi ankyekye ne werɛ. Mfe pii twaam, nanso Yosef wu no amfi Yakob tirim.—Genesis 23:2; 37:34, 35; 42:36; 45:28.
Sɛ wo biribi awu ama ayɛ wo yaw paa a, wubehu sɛ nea yɛreka yi yɛ nokware. Ma yentie nnipa mmienu bi anom asɛm.
“Me kunu Robert nyaa kar akwanhyia wui July 9, 2008. Anɔpa biara sɛ me kunu rebɛkɔ adwuma a, yɛpɛ biribi di a na yɛayɛ yɛn ho atuu afew yɛn ho ano. Afei ɔka kyerɛ me sɛ ɔdɔ me, na me nso meka sɛ medɔ no. Da a owui no mpo, yɛyɛɛ saa ansa na ɔrefi fie. Me kunu wu no ayɛ me yaw paa; mfe nsia atwam, nanso meda so ara di ho yaw wɔ me mu. Minnye nni sɛ me werɛ befi Rob da.”—Gail; wadi mfe 60.
“Me yere wui no bɛyɛ mfe 18 ni, nanso meda so ara kae no, na midi ne wu no ho awerɛhow. Sɛ menam na m’ani bɔ biribi a ɛyɛ fɛ so a, na makae me yere. Ɛba saa a, nea meka ara ne sɛ, ‘Ah me dɔfo wɔ he, ɔmmɛhwɛ!’”—Etienne; wadi mfe 84.
Wei nyinaa ma yehu sɛ, sɛ wo biribi wu na wudi ho yaw kyɛ a, ne kwan so a. Sɛ ade tɔ yɛn ani a, ɛsono sɛnea obiara di ho awerɛhow, enti sɛnea obi yɛ ne de no, ɛnsɛ sɛ yɛkasa tia. Afei ɛkɔba sɛ yedi awerɛhow ma ɛyɛ sɛ nea aboro so a, ɛnsɛ sɛ yɛte nka sɛ yɛayɛ bɔne. Ɛnde sɛ woredi awerɛhow a, wobɛyɛ dɛn anya awerɛkyekye?
^ nky. 4 Sɛ wokenkan asɛm a wɔato din “Suasua Wɔn Gyidi” a ɛwɔ Ɔwɛn-Aban yi mu no a, wubehu sɛ Abraham ba Isak nso, bere a ne maame Sara wui no, odii awerɛhow kyɛe. Mfe mmiɛnsa twaam, nanso na ɔda so ara di awerɛhow.—Genesis 24:67.